Λυδία Λίθος: «Μποναμάδες» αλλά με σκληρούς όρους\n«Μποναμάδες» αλλά με σκληρούς όρους\nΕτικέτες ΔΝΤ, Ε.Ε., οικονομία\nΕύκρατο κλίμα φαίνεται ότι συναντά το εύλογο αίτημα του Αντώνη Σαμαρά για συγχώνευση των τριών δόσεων που, ούτως ή άλλως, προέβλεπε για το 2012 το ελληνικό πρόγραμμα. Αυτό το θέμα το έχει θέσει ψηλά στην ατζέντα ο πρωθυπουργός, ο οποίος με κάθε ευκαιρία διαμηνύει ότι το διαπραγματεύεται «προσωπικά». Στόχος του, όπως είπε χθες από τις Βρυξέλλες, να κλείσει το συντομότερο δυνατό η εκκρεμότητα και να εισρεύσουν κονδύλια που θα επιτρέψουν στην οικονομία να αναπνεύσει.\nΩστόσο, η έγκριση από τους δανειστές μιας... mega εκταμίευσης ποσού 44 δισ. ευρώ δεν θα έρθει χωρίς νέους σκληρούς όρους και δικλίδες ασφαλείας από την πλευρά τους.\nΗ πλευρά των δανειστών πίεσε αρχικά ώστε ο λογαριασμός στον οποίο θα κατατεθούν οι δόσειςνα μην τηρείται στην Ελλάδα, αλλά στο εξωτερικό. Αυτό δείχνει να έχει αποφευχθεί. Όπως δήλωσε ο Αντώνης Σαμαράς, μετά τον κύκλο επαφών που είχε στις Βρυξέλλες, «ξεπεράστηκε το θέμα του ‘εξωτερικού’ λογαριασμού», ενώ υποστήριξε ότι οι απώλειες που θα έχει η Ελλάδα στο ΕΣΠΑ της επόμενης περιόδου (2014-2020) θα είναι μικρότερες απ' ότι αρχικά αναμένονταν.\nΩστόσο, η Γερμανία, έχοντας τη σύμφωνη γνώμη και άλλων κρατών, συνεχίζει να πιέζει προς την κατεύθυνση του απόλυτου ελέγχου διαχείρισης. Ο ίδιος ο Σόιμπλε που άνοιξε το θέμα της συγχώνευσης των τριών δόσεων του 2012 (44 δισ. ευρώ) ήταν ξεκάθαρος: «Είναι σημαντικό να έχουμε έναν αξιόπιστο μηχανισμό ώστε να διασφαλίζουμε πως ό,τι συμφωνείται υλοποιείται. Αυτό δεν είναι έλλειψη εμπιστοσύνης στην ελληνική κυβέρνηση, αλλά απλώς ένα μάθημα που πήραμε τα τελευταία χρόνια. Δεν μπορούμε να αντέξουμε κι άλλες συμφωνίες στις οποίες φτάνουμε μετά από επίπονες διαπραγματεύσεις και δεν υλοποιούνται».\nΟ ίδιος, οπαδός της ιδέας του εξωτερικού ελέγχου του ειδικού λογαριασμού, όπως προκύπτει από δημοσίευμα των Financial Times που αναδημοσίευσε το Euro2day.gr, έχει εισηγηθεί ακόμα και την υποχρεωτική πρόσληψη ξένων τεχνοκρατών, ώστε αυτοί να διαχειρίζονται κρίσιμους τομείς, όπως η συγκέντρωση φόρων και οι ιδιωτικοποιήσεις.\nTα παραπάνω μεταφράζονται σε πρώτη φάση σε ένα σύστημα «ελέγχου επίτευξης στόχων»,το οποίο θα λειτουργεί κυριολεκτικά μήνα με τον μήνα. Οι δαπάνες και τα έσοδα θα παρακολουθούνται συνεχώς και αν υπάρχουν αποκλίσεις, που δεν οφείλονται στην ύφεση, θα λαμβάνονται αυτόματα διορθωτικά μέτρα στα δημοσιονομικά.\nΠερικοπές σε δαπάνες του Δημοσίου θα υπάρχουν και στις περιπτώσεις που δεν πιάνονται οι στόχοι στις αποκρατικοποιήσεις για να καλύπτεται το "κενό". Αν υπάρξει υστέρηση στα έσοδα για δυο τρίμηνα, τότε θα αυξάνεται ο στόχος για πρωτογενές πλεόνασμα, ώστε να καλυφθεί το 50% της απόκλισης.\nΠρακτικά, δηλαδή, η ρήτρα απόκλισης από τον στόχο θα ενεργοποιείται αμέσως για να μην εκτροχιαστεί ξανά το πρόγραμμα.\nΑπό την άλλη πλευρά, ο ειδικός λογαριασμός θα αποπληρώνει με απόλυτη προτεραιότητα τις υποχρεώσεις που σχετίζονται με την εξυπηρέτηση του χρέους. Για τον σκοπό αυτόν, μάλιστα, θα δίνεται και ένα μέρος από τις τυχόν υπερβάσεις στόχων (καλύτερα αποτελέσματα) που θα πετυχαίνει η κυβέρνηση. Τα υπόλοιπα θα δοθούν για αποκατάσταση αδικιών…\nΑδημονία στην Αθήνα, που «πνίγεται» για ρευστό\nΕντούτοις, η χρόνια στέρηση της ελληνικής αγοράς από ρευστότητα δημιουργεί αδημονία για την έλευση της «ενισχυμένης δόσης» προκειμένου:\n· Να προχωρήσει η ανακεφαλαιοποίηση των τραπεζών (περί τα 25 δισ. ευρώ).\n· Να εξοφληθεί μέρος των ληξιπρόθεσμων οφειλών του Δημοσίου. Στον προϋπολογισμό αναφέρεται ότι για τον σκοπό αυτό θα διατεθούν φέτος 3,5 δισ. και αντίστοιχο ποσό θα δοθεί το 2013.\n· Να αποπληρωθούν οι έκτακτες εκδόσεις εντόκων που έγιναν για να μη μείνει από χρήματα το Δημόσιο και επιβάρυναν τον έκτακτο μηχανισμό ρευστότητας ELA στην Τράπεζα της Ελλάδος.\nΕκτιμάται επιπρόσθετα ότι η καταβολή αυτού του ποσού θα παίξει σημαντικό ρόλο όχι μόνο στην αύξηση της πραγματικής ρευστότητας, αλλά και στην τόνωση της ψυχολογίας της αγοράς. Θα είναι σαφές δείγμα επαναφοράς του ελληνικού προγράμματος σε «τάξη», αλλά και σήμα εμπιστοσύνης των δανειστών, προς όφελος της διεθνούς εικόνας της χώρας μας, ό,τι αυτό σημαίνει για τις επενδύσεις και τις επερχόμενες ιδιωτικοποιήσεις.\nΟ σχεδιασμός της κυβέρνησης είναι παράλληλα να τρέξουν δράσεις του ΕΣΠΑ, με έμφαση αφενός στα μεγάλα έργα που έχουν μπλοκάρει και αφετέρου σε μικρομεσαίες επιχειρήσειςπου ασφυκτιούν από έλλειψη ρευστότητας.\nΠαραμένει το μεγάλο αγκάθι της βιωσιμότητας\nΗ υλοποίηση των παραπάνω, όμως, φαίνεται πως περνά από την εύρεση χρυσής τομής στη διαφωνία μεταξύ των Ευρωπαίων και του ΔΝΤ σε ό,τι αφορά την αντιμετώπιση της βιωσιμότητας του ελληνικού χρέους.\nΕίναι πλέον εμφανές ότι με πρωταγωνιστή τη Γερμανία βασική επιδίωξη είναι να βρεθεί μια εμβόλιμη... λύση που να ικανοποιεί το ΔΝΤ, αλλά να μεταθέτει οποιεσδήποτε σκέψεις για «κούρεμα» των επίσημων διακρατικών δανείων μεταγενέστερα, πιθανότατα μετά τις γερμανικές εκλογές του 2013. Χαρακτηριστική ήταν η χθεσινή θέση του Ζ.Κλ. Γιούνκερ ότι εξετάζει τη μετάθεση του χρονοδιαγράμματος για τη μείωση του χρέους στο 120% του ΑΕΠ από το 2020 στο 2022.\nΑπό την άλλη πλευρά, το ΔΝΤ θέλει καθαρή λύση εδώ και τώρα. Η Κρ. Λαγκάρντ ξεκαθάρισε ότι διαφωνεί με την προσέγγιση των Ευρωπαίων. Όλα αυτά προκαλούν εκρηκτικό κλίμα, λίγες μόλις μέρες πριν από το ορόσημο της 20ής Νοεμβρίου, οπότε θα διεξαχθεί το επόμενο eurogroup.


"Ζορίστηκε", αλλά συνέχισε στον δρόμο των επιτυχιών ο Πανσερραϊκός ! | Serres Sport News\n“Ζορίστηκε”, αλλά συνέχισε στον δρόμο των επιτυχιών ο Πανσερραϊκός !\nΠΑΝΣΕΡΡΑΪΚΟΣ 72-63 ΕΛΠΙΔΑ ΑΜΠΕΛΟΚΗΠΩΝ\nΤην τέταρτη του συνεχόμενη νίκη πέτυχε ο Πανσερραϊκός, ο οποίος επικράτησε στο γήπεδο του επί της Ελπίδας και βελτίωσε το ρεκόρ του στο 5-3. Οι “κόκκινοι” χάρη σε εξαιρετικό τέταρτο δεκάλεπτο εξασφάλισαν το ροζ φύλλο αγώνος απέναντι στην σκληροτράχηλη ομάδα από την Θεσσαλονίκη.\nΆσχημα μπήκε στο παιχνίδι ο Πανσερραϊκός, ο οποίος αιφνιδιάστηκε από τους φιλοξενούμενους και βρέθηκε να χάνει με 3-13 στο 7′ και 8-16 στο δεκάλεπτο με άμυνα και επίθεση να μην λειτουργούν καλά. Άλλη εικόνα παρουσίασαν στο δεύτερο δεκάλεπτο τα “λιοντάρια” και με τον Θολιώτη σε μεγάλη ημέρα κατάφεραν να πάνε με το ισχνό προβάδισμα των δυο πόντων, 32-30 στα αποδυτήρια.\nΜε περιφερειακά σουτ και σκληρή άμυνα οι Αμπελόκηποι πέρασαν και πάλι μπροστά (50-51) και έδειξαν πως θα “ζορίσουν” τους “κόκκινους” μέχρι το τέλος. Κάτι τέτοιο δεν έγινε, αφού οι παίχτες του Θεοδωρίδη μπήκαν αποφασισμένοι στο τέταρτο δεκάλεπτο και με Ντίνο,Γεωργιανό Π. και Θολιώτη μπροστάρηδες δεν άφησαν περιθώρια στην Ελπίδα για το διπλό.


Φακέλωμα Archives - inred.gr\nΑρχική / Tag Archives: Φακέλωμα\nTag Archives: Φακέλωμα\n13 Μαρτίου 2016 ΕΠΙΚΑΙΡΟΤΗΤΑ 0\nΑναζητούσαν τρόπους να φακελώσουν την κοινωνία. Έψαχναν επικοινωνιακά τεχνάσματα για να περάσει στη κοινή γνώμη το φακέλωμα. Φαίνεται ότι έχουν πλησιάσει αρκετά. Εν αρχή ξανασερβίρισαν, όπως όλοι οι προκάτοχοί τους στην εξουσία, τη «φοροδιαφυγή». Κάρτες για το αφορολόγητο, πλαστικό χρήμα – τα capital controls αποτελούσαν μέρος και αυτού του σχεδιασμού …\nΗ Αναπαράσταση του «Διεφθαρμένου» Έλληνα\nΓράμμα του απεργού πείνας Μοχάμεντ Α\nΑναρχικοί εναντίον Ισλαμιστών


Ιερά Σύνοδος: Άγρια κόντρα Ιερώνυμου και δελφίνων - Αφορμή η ακέφαλη και πλούσια μητρόπολη Γλυφάδας..!! ~ RADIO SECRET\nΤα μαχαίρια ακονίζονται στην Ιεραρχία, καθώς δελφίνοι του αρχιεπισκοπικού θρόνου επιχειρούν να αμφισβητήσουν ευθέως τον Αρχιεπίσκοπο Αθηνών κ. Ιερώνυμο, ενόψει της εκλογής νέου μητροπολίτη στην πλούσια μητρόπολη Γλυφάδας, Ελληνικού, Βούλας, Βουλιαγμένης και Βάρης. Ωστόσο, και ο κ. Ιερώνυμος ετοιμάζει την άμυνά του διά της επιθέσεως, με νομικά όπλα και με συμμαχίες εντός της Ιεραρχίας.\nΣύμφωνα με ρεπορτάζ της «Καθημερινής», εκκλησιαστική παράγοντες μιλούν για ιερό μένος της μιας πλευράς και καλά ακονισμένα ιερά όπλα της άλλης. Ειδικότερα, όσο προσεγγίζει η έκτακτη σύγκληση της Ιεραρχίας των 82 μητροπολιτών της χώρας, από τις 19 έως τις 21 Μαρτίου, γίνεται ευκρινές ότι δελφίνοι που δεν κρύβουν τις φιλοδοξίες τους για τον αρχιεπισκοπικό θρόνο θα επιχειρήσουν να ποδηγετήσουν τα αποτελέσματα των εκλογών μητροπολιτών για τις χηρεύουσες θέσεις σε Σιάτιστα (μητρόπολη Σισανίου και Σιατίστης) και Γλυφάδα, για να περιορίσουν την επιρροή και το κύρος του Αρχιεπισκόπου κ. Ιερωνύμου.\nΟι τρεις, σε σύμπλευση με λιγοστούς ιεράρχες, προσπάθησαν να αξιοποιήσουν αντιπολιτευτικά την πρόθεση για συμφωνία Εκκλησίας – Πολιτείας που παρουσίασαν στις 6/11/2018 ο πρωθυπουργός Αλέξης Τσίπρας και ο κ. Ιερώνυμος. Το σχέδιο προβλέπει αλλαγές στον πλαίσιο μισθοδοσίας των κληρικών, σημείο το οποίο έχει προκαλέσει τις οξύτατες αντιδράσεις του Ιερού Συνδέσμου Κληρικών Ελλάδος.\nΜε δεδομένες τις αντιδράσεις και με στόχο τη φθορά του κύρους του κ. Ιερωνύμου, η «ιερωνυμική» πλευρά υποστηρίζει ότι ομάδα των «αντιπολιτευομένων» επιχειρεί να αποδώσει την αποκλειστική ευθύνη για την επιχειρούμενη αλλαγή στο μισθολογικό καθεστώς των κληρικών στον Αρχιεπίσκοπο. Ωστόσο, τονίζει προς πάσα κατεύθυνση ότι ο Αρχιεπίσκοπος έχει παραπέμψει την τελική απόφαση επί της συμφωνίας στην Ιεραρχία, με σαφή πρόθεση να μη δώσει το πράσινο φως σε συμφωνία χωρίς τη συναίνεση του κλήρου.\nΜάλιστα, οι αντιπολιτευτικές στον κ. Ιερώνυμο κινήσεις έγιναν σαφώς διακριτές εντός της Ιεραρχίας αμέσως μετά την ανακοίνωση του προσχεδίου συμφωνίας στις 6/11/2018. Τότε η πλευρά των τριών και των φιλικά προσκείμενών τους άφησε σαφείς αιχμές κατά του κ. Ιερωνύμου, καταλογίζοντάς του φιλική στάση έναντι της κυβέρνησης. Από τη μεριά τους, οι «ιερωνυμικοί» τονίζουν ότι ο Αρχιεπίσκοπος ενοχλήθηκε έντονα από τη δήλωση του κυβερνητικού εκπροσώπου Δημήτρη Τζανακόπουλου περί εκδίωξης 10.000 κληρικών από το Δημόσιο και διορισμού αντίστοιχου αριθμού υπαλλήλων.\nΕτσι, πλέον τα βλέμματα στρέφονται στις εκλογές που θα γίνουν από την Ιεραρχία. Σύμφωνα με πληροφορίες, η χηρεύουσα μητρόπολη Περιστερίου θα καλυφθεί από τον αρχιγραμματέα της Ιεράς Συνόδου, επίσκοπο Μεθώνης Κλήμη, παρότι αναμένεται να υπάρξουν αρκετά λευκά.\n← Κρήτη: Αυτός είναι ο 48χρονος που ασέλγησε σε 11χρονη..!!\n«Παζαρεύουν τα πάντα»: H ΠΟΕΔΗΝ κατέθεσε λουλούδια στον…Δρομέα (Photos)..!! →\n3 Μαρτίου 2019 admin1 Δεν επιτρέπεται σχολιασμός στο Ξέσπασμα Ερντογάν: Οι Ελληνοκύπριοι είναι εχθροί της Τουρκίας..!!\nΡωσία: Δύο παιδιά ανάμεσα στους νεκρούς της αεροπορικής τραγωδίας..!!\n5 Μαΐου 2019 admin1 Δεν επιτρέπεται σχολιασμός στο Ρωσία: Δύο παιδιά ανάμεσα στους νεκρούς της αεροπορικής τραγωδίας..!!


Ελένη Φουρέιρα: "Πλέον δεν με ενδιαφέρει να γίνω star!" - tralala.gr\nΕλένη Φουρέιρα: “Πλέον δεν με ενδιαφέρει να γίνω star!”\nMina Roussou Posted On 4 Αυγούστου, 2012\nΗ νεαρή τραγουδίστρια, με αφορμή την έκδοση ειδικών καρτών για τα μέλη του fan club της, εξήγησε: «Δεν θέλω να πληρώνουν τα παιδιά του fan club μου εκεί που τραγουδάω. Θέλω να μπαίνουν δωρεάν εκεί που εμφανίζομαι και στο μπουκάλι να έχουν μην έχουν μια κάποια έκπτωση, αλλά μια αρκετά μεγάλη. Γιατί τα παιδιά αυτά δεν θέλω να έρχονται να πληρώσουν, θέλω να έρχονται επειδή με αγαπούν».\nΌσο για τον τίτλο της star που της αποδίδουν λόγω της επιτυχίας που γνωρίζει αυτό το διάστημα, εκείνη σχολίασε: «Πλέον δεν με ενδιαφέρει να γίνω star, μικρή ίσως ήθελα. Αυτή τη στιγμή λέω τι ωραία που κάνω αυτό που αγαπάω! Δεν ξέρω και τι είναι star, γιατί εγώ δεν το ζω έτσι. Το αντίθετο, μάλιστα! Με φοβίζει κιόλας».\nΜίλησε και για τις εντυπωσιακές εμφανίσεις της: «Ακόμα και οι φίλοι μου που με βλέπουν κάθε μέρα, η συνεργάτιδά μου η Ίριδα, το πρώην αγόρι που είχα, έρχονταν στο μαγαζί και μου λέγανε «δεν το πιστεύω πως είσαι εσύ αυτή». Δεν το καταλαβαίνω όμως, απλά εκστασιάζομαι πάνω στη σκηνή. Εκεί είναι η ζωή μου!».\nΤέλος, για τα αρνητικά σχόλια που έχει ακούσει κατά καιρούς, η Ελένη Φουρέιρα είπε: «Δεν κάνει να αρέσουμε σε όλους. Αν αρέσαμε σε όλους, θα είχαμε κάποιο πρόβλημα» ενώ όταν αναφέρθηκε στην προσωπική της ζωή τόνισε: «Προτιμώ να γνωρίσω έναν άνθρωπο που δεν ξέρει καθόλου ποια είμαι».\nΈλλη Κοκκίνου | Έρχεται στη ΝΥΧΤΑ στον ΡΥΘΜΟ την Τετάρτη 27 Μαΐου!


Απλή φιλία ή… κάτι περισσότερο;\nΌχι, όχι! Ο τίτλος του παρόντος κειμένου δεν υπονοεί κάτι το ερωτικό! Απλά, παραπέμπει στις στενές φιλικές σχέσεις που έχουν αναπτύξει το τελευταίο χρονικό διάστημα ο Πρόεδρος του Κρόνου Αργυράδων, Γιάννης Καραϊσαρλής, με τον ομόλογό του Ολύμπου, Δημοσθένη Σφήκα.\nΟι δύο παράγοντες, απ΄ότι μαθαίνουμε, βρίσκονται σε συνεχή επαφή κι αυτό ενδεχομένως να «υποκρύπτει» μια μελλοντική αναμεταξύ τους συνεργασία. Άλλωστε, όπως ακούγεται, πριν από λίγο καιρό η Διοίκηση του Ολύμπου είχε «χτυπήσει την πόρτα» του Καραϊσαρλή, ζητώντας από τον τελευταίο να βοηθήσει στην ανακαίνιση των γηπεδικών εγκαταστάσεων του ιστορικού συλλόγου, στην Καλλιθέα Καναλίων.\nΈτσι, λοιπόν, ένα... πονηρό μυαλό θα μπορούσε κάλλιστα να υποψιαστεί ότι στην περίπτωση που ο Κρόνος αντιμετωπίσει γηπεδικό πρόβλημα ενόψει της επικείμενης συμμετοχής του στη Γ' Εθνική, τότε ίσως η ομάδα επιδιώξει να φιλοξενηθεί στις εγκαταστάσεις του Ολύμπου.


Δημοσιεύθηκε στο ΦΕΚ η νέα απόφαση του Υπ. Εργασίας: Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ).\n15.2 Από τη δημοσίευση της παρούσας καταργείται η αριθμ. οικ.32143/Δ1.11288/2018 (Β΄ 2401). Η απόφαση αυτή να δημοσιευθεί στην Εφημερίδα της Κυβερνήσεως.\nΔείτε την απόφαση και το πρωτότυπο κείμενο στο φορολογικό αρχείο του κόμβου


Νέος πρόεδρος στον Ξάνθη Α.Σ. ο Βαγγέλης Παλιούρας\nΤην περασμένη Τετάρτη στο ξενοδοχείο ΝΑΤΑΣΑ συγκροτήθηκε σε Σώμα του νέο Δ.Σ. που προήλθε από τις αρχαιρεσίες της 30-9-2005. Στο νέο Δ.Σ. δεν είναι οι αποχωρήσαντες Σάκη Κατσαρίκας και Νίκος Παπαργύρης. Ο πρώτος μάλιστα παραβρέθηκε σ΄ αυτό το πρώτο Διοικητικό Συμβούλιο και παρακολούθησε τις εργασίες του για την ανάδειξη του νέου προέδρου. Αντικαταστάτης του είναι ο Βαγγέλης Παλιούρας που έχει 15ετή συνεχόμενη παρουσία στα μπασκετικά δρώμενα του Νομού αφού έχει διατελέσει παράγοντας στον Δημόκριτο, Θράκες και στον Ξάνθη Α.Σ.\nΤα υπόλοιπα μέλη που αποτελούν το νέο Δ.Σ. είναι οι: Χρήστος Πούλιος, Νίκος Νικολόπουλος, Δημήτρης Καλαϊτζής, Νίκος Γκαϊτατζόπουλος, Αλέκος Πατρωνάκης, Παναγιώτης Σταυρακάρας, Γιάννης Καζαρτζίδης, Βασίλης Αρβανιτίδης και οι δύο νέοι που αντικαθιστούν τους δύο παραπάνω αποχωρήσαντες Τσαγκαλίδης και Φωτιάδης.\nΜετά το τέλος της διαδικασίας νιώθοντας ευχαριστημένος αφού αφήνει στο πόστο του προέδρου ένα άξιο αγωνιστή του Ξανθιώτικου αθλητισμού ο Σάκης Κατσαρίκας μας δήλωσε:\n«Μετά από 20 και πλέον χρόνια συνεχούς παρουσίας σε όλα τα Δ.Σ. με πάρα πολύ συγκίνηση αποχαιρέτησα την οικογένεια του μπάσκετ. Διότι πραγματικά τους θεωρούσα και ήμασταν μία οικογένεια.\nΠεράσαμε μαζί πάρα πολλά και πίκρες και χαρές και αγωνίες αλλά πάντα ήμασταν και παραμέναμε ομάδα.\nΠαραλάβαμε το μπάσκετ της Ξάνθης από το Α! Τοπικό Πρωτάθλημα και καταφέραμε να γευθούμε τα σαλόνια της Α2 Εθνικής Κατηγορίας.\nΣτην προσπάθεια μας αυτή, σαν στόχο είχαμε πάντα την προβολή της πόλης μας και την ανάδειξη του μπάσκετ. Νομίζω ότι και τους δύο στόχους τους πετύχαμε. Όπως πετύχαμε και μέσα από τις Ακαδημίες μας να αθλούνται πολλά νέα παιδιά ξοδεύοντας εκεί την ενέργειά τους και αποτρέποντάς τα, από άλλους χώρους που δεν είναι κατάλληλοι γι’ αυτές τις ηλικίες.\nΑυτό που ίσως δεν καταφέραμε και πιστεύω ότι ίσως το καινούργιο Δ.Σ. θα κατορθώσει είναι πρώτον να κάνουμε τον κόσμο να αγαπήσει και να αισθανθεί δική του αυτή την ομάδα και δεύτερον τις Αρχές και τους φορείς του τόπου να βοηθήσουν με περισσότερη δύναμη στον οικονομικό τομέα.\nΚλείνοντας θέλω να ευχαριστήσω όλα τα παλιά μέλη του Δ.Σ. για την συνεργασία που είχαμε όλα αυτά τα χρόνια και να ευχηθώ στους νεοεισελθόντες καλή δύναμη και στην ομάδα μας καλή πορεία.»


Το poster για το Tomb Raider προσφέρει αύθονο γέλιο | School Of Rock\nΔύσκολο πράγμα ο άνθρωπος. Όχι η ψυχοσύνθεση του, για τη σάρκα μιλάμε. School of Rock είμαστε, όχι Pillow Fights. Σαν κατασκευή βρε παιδί μου, δύσκολος. Λαιμός, κεφάλι… Ισορροπία με το υπόλοιπο σώμα· έννοιες που σίγουρα δεν γνώριζε ο γραφίστας που επιμελήθηκε το poster για το reboot του Tomb Raider με την Alicia Vikander.\nAν δεν έχει κάποιο plot twist η ταινία όπου η Lara Croft είναι το Alien, τότε κάτι πολύ λάθος πάει με αυτή την απεικόνιση.\nΗ αλήθεια είναι ότι αμέσως μας ξένισε κάτι όταν το είδαμε, αλλά αρχικά πιστέψαμε πως ήταν τα γεράματα μας (ααα, η Angelina Jolie ήταν καλύτερη). Ωστόσο, τα τσιμπλιασμένα μάτια μας, δεν έκαναν λάθος και το επιβεβαιώνει ο αλάνθαστος στρατός του twitter που να μην δει ένα λάθος βρε παιδί, χαλί να γίνεις να σε πατήσουν.\nΤο κεφάλι της Alicia Vikander είναι μεγαλύτερο από τη μέση και τους γοφούς της, ενώ ο λαιμός της όπως είναι και γυρισμένος έτσι μάλιστα, είναι τερατώδης. Εντάξει ο γραφίστας, προφανώς οι πολλές ώρες στον υπολογιστή του με μισθούς αμφιβόλου… ποσότητας (το hollywood πληρώνει μόνο τους stars), αλλά ο επιμελητής ρε παιδί του promo project, δεν έχει δει ποτέ του γυναίκα με γυρισμένο κεφάλι;\nΚαι όχι μόνο αυτό. Η ηθοποιός που μια χαρά κουκλάρα είναι και μισητή από το γυναικείο κοινό γιατί θα παντρευτεί τον Michael Fassbender, έπρεπε να μοιάζει στα αρχέτυπα του Hollywood. Στάση, κώλος-βυζιά και φύγαμε. Αμ αυτή τη φορά, δεν την γλυτώνεις έτσι εύκολα. Και πλέον τα social media παίζουν ρόλο στην διαμόρφωση της κοινής γνώμης, περισσότερο από ποτέ. Και αυτή η κοινή γνώμη μεταφράζεται σε δολάρια. Αν τα flop μιας παραγωγής για μια ταινία videogame που δεν πάει και για όσκαρ δα, αρχίζουν από το πρώτο poster, η ταινία θα έχει πρόβλημα τον Μάρτιο του 2018 όταν και θα παίξει.\n— Jill Pantozzi ♿ (@JillPantozzi) 18 Σεπτεμβρίου 2017\n— Phineas (@Phineas) 18 Σεπτεμβρίου 2017\nΑς ελπίσουμε το trailer να είναι καλύτερο:\nH Lara Croft παλεύει με τον ίδιο της τον εαυτό στο Shadow of The Tomb Raider


Πώς επηρεάζει τα 12 ζώδια ο Πλούτωνας στον Αιγόκερω μέχρι τον Νοέμβριο του 2024 - Asi Biliou\nPosted on 12/01/2022 by Σοφία Τσιρωνά\nΑρχική » Αστρολογία » Πώς επηρεάζει τα 12 ζώδια ο Πλούτωνας στον Αιγόκερω μέχρι τον Νοέμβριο του 2024\nΠλούτωνας και μεταμορφωτικές αλλαγές\nO Πλούτωνας ξεκίνησε την πορεία του στον Αιγόκερω στις 26/12/2008 και θα παραμείνει σε αυτό το ζώδιο μέχρι τις 19/11/2024. Ήδη όλα αυτά τα χρόνια έχει φέρει σκληρές αλλαγές κυρίως για τα παρορμητικά ζώδια (Κριούς, Καρκίνους, Ζυγούς, Αιγόκερους), αλλά ταυτόχρονα έχει δώσει ευκαιρίες για περισσότερη δύναμη σε Ταύρους, Λέοντες, Σκορπιούς και Ιχθύες και σε όσους έχουν ωροσκόπο ή πλανήτες σε αυτά τα ζώδια.\nΠαρόλο που είναι ένας πολύ μικρός πλανήτης (μικρότερος και από τη Σελήνη), η δυναμική του στην αστρολογία είναι μεγάλη, αφού ό,τι αγγίζει το μεταμορφώνει. Ο Πλούτωνας είναι ο σύγχρονος κυβερνήτης του Σκορπιού και συνδέεται με τον ανασχηματισμό και τις ριζικές αλλαγές που συμβαίνουν στη ζωή μας. Οι αλλαγές αυτές δεν είναι σε καμία περίπτωση επιφανειακές, αλλά πραγματοποιούνται στον πυρήνα της ύπαρξης μας. Η επιρροή του Πλούτωνα χωρίζει τις ζωές μας σε πριν και μετά και μάλιστα πολλές φορές αδυνατούμε να θυμηθούμε πώς ήταν η καθημερινότητα μας πριν την επέλαση του, καθώς ήμασταν εντελώς διαφορετικοί άνθρωποι. Ωστόσο, αυτές οι αλλαγές δεν συμβαίνουν ανώδυνα και μάλιστα αν προσπαθήσουμε να αντισταθούμε σε αυτές, θα μας επιβληθούν από τους άλλους ή από εξωτερικά γεγονότα με τρόπο βίαιο και ανελέητο πολλές φορές. Θα έρθουμε αντιμέτωποι με απώλειες, χωρισμούς, θανάτους (κυριολεκτικούς ή ψυχολογικούς) και τις σκοτεινές πλευρές του εαυτού μας. Σε περιόδους Πλούτωνα παλεύουμε με τους δαίμονες μας, αφού έρχονται στην επιφάνεια συναισθήματα τα οποία δεν είναι αποδεκτά από την κοινωνία και τον περίγυρο μας, όπως για παράδειγμα η ζήλια, ο φθόνος, η καχυποψία και η ανάγκη να επιβληθούμε με κάθε κόστος. Ο Πλούτωνας ενεργοποιεί το ένστικτο της επιβίωσης, αφού μέσα από όλες αυτές τις αλλαγές και τις επίπονες καταστάσεις, θα νικήσει εκείνος που θα παραμείνει όρθιος και θα συνεχίσει τη ζωή του με βάση τα νέα δεδομένα, αφήνοντας πίσω ό,τι έχει ολοκληρώσει τον κύκλο του. Όλη αυτή η διαδικασία έχει ως απώτερο σκοπό να μας υπενθυμίσει την εσωτερική δύναμη που κρύβουμε μέσα μας και αγνοούσαμε έως τώρα.\nΠλούτωνας στον Αιγόκερω: Ενηλικίωση και ανάληψη ευθυνών\nΤο ζώδιο του Αιγόκερου συμβολίζει τα όρια, τους κανόνες και την πειθαρχία και σε κοινωνικό επίπεδο συνδέεται με την εξουσία και την πολιτική δομή. Ο Πλούτωνας λοιπόν σε αυτό το ζώδιο λειτουργεί με έναν τρόπο ακραίο, αδίστακτο και σκληρό, αφού δεν δείχνει καμία επιείκεια και ουσιαστικά σου δίνει ένα τελεσίγραφο λέγοντας πως αν δεν συμμορφωθείς με τους κανόνες, δεν έχεις θέση στην κοινωνία και θα έχεις σοβαρές απώλειες. Επιπλέον, θα πρέπει να είσαι προσηλωμένος στους στόχους σου και να φερθείς με ωριμότητα, καθώς η απερισκεψία δεν συγχωρείται.\nΣε προσωπικό επίπεδο, ο Πλούτωνα στον Αιγόκερω μας ωθεί να πάρουμε σημαντικές αποφάσεις ζωής και να αναλάβουμε τις ευθύνες μας. Με λίγα λόγια είναι η στιγμή που θα πρέπει να ενηλικιωθούμε, με ό,τι μπορεί να συνεπάγεται αυτό για τον καθένα ξεχωριστά. Θα πρέπει να θυμόμαστε ότι για τον Πλούτωνα όλα έχουν ημερομηνία λήξης και η στασιμότητα θεωρείται τοξική. Επομένως, καλούμαστε να βρούμε το κουράγιο να βγάλουμε από τη ζωή μας ανθρώπους οι οποίοι δεν μας βοηθάνε να εξελιχθούμε και να πάρουμε τη ζωή στα χέρια μας. Θα πρέπει να απαλλαγούμε από καταστάσεις (είτε επαγγελματικές, είτε προσωπικές), στις οποίες έχουμε γίνει υποχείριο των άλλων και να κατανοήσουμε πως έχουμε τη δύναμη να βάλουμε τα όρια μας και να υψώσουμε ανάστημα. Άλλωστε, μόνο έτσι θα μπορέσουμε να αναγεννηθούμε από τη στάχτη μας και θα βάλουμε πλώρη για νέους στόχους ζωής.\nΣύνοδος Ήλιου – Πλούτωνα στον Αιγόκερω\nΘα πρέπει επίσης να σημειώσουμε ότι στις 16/01/2022 θα κορυφωθεί η ετήσια συνάντηση του Ήλιου με τον Πλούτωνα στο ζώδιο του Αιγόκερου. Αυτό σημαίνει ότι όσα προαναφέραμε θα γίνουν ακόμα πιο έντονα γύρω από αυτή την ημέρα. Μάλιστα αυτή η σύνοδος θα μας δώσει τη δυνατότητα να εμβαθύνουμε στις καταστάσεις και να έρθουμε αντιμέτωποι με συνειδητοποιήσεις που αφορούν την ύπαρξη μας. Είναι επίσης πολύ πιθανό τώρα να αποκαλυφθούν μυστικά ή να έρθουν στην επιφάνεια καταπιεσμένες ή κρυμμένες πλευρές του εαυτού μας, αλλά και των άλλων. Προσπαθήστε να ελέγξετε τις παρορμήσεις σας, καθώς και την ανάγκη σας να ασκήσετε εξουσία μέσα στις σχέσεις σας, και κυρίως μην επιτρέψετε σε εμμονές να σας κατακλύσουν. Εκμεταλλευτείτε αυτή την όψη για να ανασυγκροτηθείτε και να κάνετε ένα νέο δυναμικό ξεκίνημα από το μηδέν.\nΑς δούμε όμως πώς θα εξακολουθήσει να επηρεάζει ο Πλούτωνας στον Αιγόκερω το κάθε ζώδιο ξεχωριστά\nΟ Πλούτωνας στον Αιγόκερω φέρνει αλλαγές στον τομέα της καριέρας και της επαγγελματικής σας καταξίωσης. Κάποια γεγονότα θα σας αναγκάσουν να πάρετε αποφάσεις ζωής σχετικά με την πορεία που θα ακολουθήσετε από εδώ και στο εξής και δεν αποκλείεται να αναθεωρήσετε τους στόχους σας. Είναι βέβαιο ότι θα έχετε μεγάλη επιρροή στον κοινωνικό σας περίγυρο και θα σας δοθεί η ευκαιρία να αυξήσετε τη δύναμη σας, αρκεί να εργαστείτε πολύ σκληρά και να αποδείξετε την αξιοπιστία σας. Μη διστάσετε να πάρετε τις καταστάσεις στα χέρια σας και να αναλάβετε πρωτοβουλίες οι οποίες θα αναδείξουν τις ηγετικές σας ικανότητες. Το πιο σημαντικό όμως είναι να απαλλαγείτε από οτιδήποτε έχει ολοκληρώσει τον κύκλο του και να λήξετε οριστικά συνεργασίες και καταστάσεις που δεν σας ταιριάζουν.\nΜε τον Πλούτωνα στον Αιγόκερω θα έχετε την ευκαιρία να γνωρίσετε ανθρώπους οι οποίοι θα έχουν τον ρόλο του μέντορα στη ζωή σας και θα σας βοηθήσουν να εξελιχθείτε πνευματικά ή θα βιώσετε μοιραίες εμπειρίες οι οποίες θα διευρύνουν τους ορίζοντες σας. Ταξίδια στο εξωτερικό, γνωριμίες και σπουδές θα παίξουν καθοριστικό ρόλο στη ζωή σας και με κάποιο τρόπο θα αλλάξουν ριζικά τις πεποιθήσεις και την κοσμοθεωρία σας. Κάποιοι από εσάς μπορεί να αποφασίσετε να αλλάξετε πεδίο σπουδών ή να εμπλουτίσετε τις γνώσεις σας με κάποιο επιμορφωτικό πρόγραμμα. Σε κάθε περίπτωση, η ζωή σας μπορεί να αλλάξει προς το καλύτερο, αρκεί να εκμεταλλευτείτε στο έπακρο τις ευκαιρίες που θα σας παρουσιαστούν και δεν επιλέξετε τη ρουτίνα και τη στασιμότητα.\nΟ Πλούτωνας στον Αιγόκερω θα φέρει μεγάλες αναταραχές, αλλά και απώλειες στα οικονομικά σας και πιο συγκεκριμένα σε οτιδήποτε σχετίζεται με κληρονομικά, φορολογικά, ασφάλειες ή τα οικονομικά του συντρόφου σας. Τα χρέη μπορεί να αυξηθούν, με αποτέλεσμα να σας κυριεύσει το άγχος, η ανησυχία και τα αρνητικά σενάρια. Θα πρέπει να είστε ιδιαίτερα προσεκτικοί στις οικονομικές συμφωνίες που κάνετε, αφού οι λάθος χειρισμοί μπορεί να σας κοστίσουν. Σε ό,τι αφορά τα αισθηματικά σας, είναι πολύ πιθανό να εμπλακείτε σε σχέσεις οι οποίες θα έχουν μεγάλη ένταση και ερωτισμό, αλλά μπορεί για κάποιο λόγο να πρέπει να παραμείνουν κρυφές. Το άλλο σενάριο είναι να μπει στη ζωή σας ένα άτομο το οποίο θα ενεργοποιήσει έντονα, αλλά και ακραία συναισθήματα τα οποία θα σας κυριεύσουν και θα σας κάνουν να χάσετε την επαφή σας με τη λογική.\nΟ Πλούτωνας στο ζώδιο του Αιγόκερου ήδη από το 2008 έχει φέρει ριζικές αλλαγές στις διαπροσωπικές σας σχέσεις και τις συνεργασίες σας και θα συνεχίσει μέχρι το 2024. Οι συγκρούσεις με τους άλλους είναι αναπόφευκτες και δεν αποκλείεται τα άτομα που έχετε απέναντι σας να σας προκαλούν με τη συμπεριφορά τους και την εριστική τους διάθεση, επομένως θα είναι δύσκολο να κρατήσετε τις ισορροπίες. Οι σχέσεις που θα κάνετε θα είναι μεταμορφωτικές και τα άτομα που μπαίνουν τώρα στη ζωή σας μπορεί να παίξουν καθοριστικό ρόλο για την μετέπειτα πορεία σας. Θα βιώσετε έντονες και παθιασμένες καταστάσεις, αλλά μπορεί να βγουν στην επιφάνεια ακραία συναισθήματα και να καταστρέψετε τα πάντα προκειμένου να κατακτήσετε ολοκληρωτικά το άλλο άτομο. Εάν είστε ήδη σε σχέση και δεν σας καλύπτει πλέον, τότε ίσως είναι η ώρα να χωρίσετε και να χαράξετε μια νέα πορεία.\nΟ Πλούτωνας στο ζώδιο του Αιγόκερου φέρνει αναταραχές σε θέματα που σχετίζονται με την υγεία σας, αλλά και την εργασιακή ρουτίνα σας. Είναι σημαντικό να αλλάξετε ριζικά τις συνήθειες σας και να υιοθετήσετε έναν πιο υγιεινό τρόπο ζωής. Όσο δύσκολο και περιοριστικό κι αν μοιάζει κάτι τέτοιο, μόνο έτσι θα νιώσετε καλύτερα με τον εαυτό σας. Στα επαγγελματικά καλείστε να κάνετε κάποιες μεταρρυθμίσεις, να αλλάξετε τις συνθήκες της εργασίας σας ή να αλλάξετε τον τρόπο με τον οποίο σχετίζεστε με τους συναδέλφους σας. Ίσως θα πρέπει να βάλετε την οργάνωση στην καθημερινότητα σας, διότι μόνο έτσι θα γίνετε πιο παραγωγικοί και θα μπορέσετε να διαχειριστείτε καλύτερα όσα έχετε αναλάβει. Επιπλέον, εάν καταφέρετε να επιλύσετε πρακτικά ζητήματα που σας απασχολούν, θα μπορέσετε να απαλλαγείτε από το υπερβολικό άγχος.\nΟ Πλούτωνας στον Αιγόκερω φέρνει ριζικές αλλαγές στον τρόπο που διαχειρίζεστε τα ερωτικά σας ζητήματα. Κάποιοι από εσάς θα βιώσετε πολύ έντονες και παθιασμένες καταστάσεις, οι οποίες μάλιστα μπορεί να είναι έξω από τον έλεγχο σας. Οτιδήποτε επιφανειακό σας δημιουργεί αποστροφή και γι’ αυτό οι άνθρωποι που μπαίνουν τώρα στη ζωή σας θα πυροδοτήσουν ακραία και σκοτεινά συναισθήματα. Κάποιοι από εσάς θα είστε αρκετά καχύποπτοι με τα κίνητρα του ερωτικού σας συντρόφου και μπορεί να σας κυριεύει ο φόβος, ενώ άλλοι μπορεί να νιώσετε την ανάγκη να αφεθείτε ολοκληρωτικά σε μοιραία πάθη. Μπορεί ακόμα να αποκτήσετε εμμονή με κάποιο συγκεκριμένο άτομο και να βγουν στην επιφάνεια συναισθήματα ζήλιας και κτητικότητας. Εάν όμως όλο αυτό είναι μονόπλευρο, στο τέλος μπορεί να πληγωθείτε και να υποφέρετε. Όση έντονη κι αν είναι η κατάσταση που βιώνετε, είναι σημαντικό να μην ξεπεράσετε τα όρια και μην αναλωθείτε σε παιχνίδια εξουσίας και δύναμης.\nΜε τον Πλούτωνα στον Αιγόκερω αντιμετωπίζετε προκλήσεις και αναταραχές που σχετίζονται με το σπίτι, την οικογένεια και τα κοντινά σας πρόσωπα. Ίσως να υπάρχουν συγκρούσεις με τον σύντροφο, τους γονείς σας ή κάποιο στενό οικογενειακό σας πρόσωπο, κάτι που σας δημιουργεί μεγάλη ανασφάλεια. Κάποιοι από εσάς μπορεί να χωρίσετε, ενώ άλλοι θα αποφασίσετε να συγκατοικήσετε ή να αλλάξετε τόπο κατοικίας. Το πιο σημαντικό είναι να βρείτε το κουράγιο να απομακρυνθείτε από άτομα δεν σας καλύπτουν πλέον και με κάποιο τρόπο σας βλάπτουν ή σας θεωρούν δεδομένους. Γενικώς, θα βιώσετε απώλειες οι οποίες θα έχουν σημαντικό αντίκτυπο στον ψυχισμό σας και θα σας βάλουν σε μια διαδικασία ενδοσκόπησης. Ωστόσο, αυτές οι αλλαγές και οι απώλειες είναι απαραίτητες για να έρθετε σε επαφή με το βαθύτερο σας εαυτό και να κατανοήσετε τις πιο σκοτεινές πλευρές σας.\nΟ κυβερνήτης σας, ο Πλούτωνας, στο ζώδιο του Αιγόκερου θα φέρει αποκαλύψεις και γεγονότα τα οποία θα αλλάξουν ριζικά τον τρόπο που σκέφτεστε και τον τρόπο που αντιλαμβάνεστε όσα συμβαίνουν γύρω σας. Από τη φύση σας αδιαφορείτε για επιφανειακές συζητήσεις και έχετε την ανάγκη να εμβαθύνετε και να φτάνετε στη ρίζα του κάθε ζητήματος και αυτό τώρα γίνεται ακόμα πιο έντονο. Η σκέψη σας είναι πολύ πιο διεισδυτική και το ένστικτο σας δεν πέφτει εύκολα έξω, επομένως μπορεί να βρείτε λύσεις σε σημαντικά προβλήματα που σας απασχολούν. Τα αδέρφια ή κάποιοι κοντινοί συγγενείς μπορεί με κάποιο τρόπο να παίξουν σημαντικό ρόλο σε κάποιες αποφάσεις που θα πάρετε. Προσπαθήστε να εμπλουτίσετε τις γνώσεις σας, να κάνετε ταξίδια ή να βάλετε νέα ενδιαφέροντα στη ζωή σας τα οποία θα σας βοηθήσουν να εξελιχθείτε. Επιπλέον, εκμεταλλευτείτε γνωριμίες και επαφές που μπορεί να αποδειχθούν κερδοφόρες και να σας ανοίξουν νέα μονοπάτια.\nΟ Πλούτωνας στον Αιγόκερω φέρνει ριζικές αλλαγές στον τρόπο που διαχειρίζεστε τα οικονομικά σας ζητήματα. Μιας και πρόκειται για έναν πλανήτη που λειτουργεί στα άκρα, είναι πιθανό να έχετε μεγάλες ευκαιρίες για να αυξήσετε σημαντικά τα έσοδα σας, αλλά από την άλλη μπορεί να έχετε μεγάλες απώλειες και χρέη που θα σας δημιουργήσουν αναστάτωση. Αυτό εξαρτάται από τους δικούς σας χειρισμούς και από τις κινήσεις που θα επιλέξετε να κάνετε. Θα πρέπει λοιπόν να φερθείτε με σύνεση και ωριμότητα και να μην πάρετε πρωτοβουλίες που εμπεριέχουν μεγάλο ρίσκο ή να επενδύσετε σε κάτι το οποίο είναι αβέβαιο. Είναι πολύ πιθανό μέσα σε αυτά τα χρόνια να καταφέρετε να αξιοποιήσετε καλύτερα τα ταλέντα σας και να σας αποφέρουν μεγάλα κέρδη ή να έχετε έσοδα από κάποιο ακίνητο. Επιπλέον, ο Πλούτωνας σε αυτή τη θέση δημιουργεί τις κατάλληλες συνθήκες για έρευνα εάν έχετε σκοπό να κάνετε μια σημαντική αγοραπωλησία.\nΟ Πλούτωνας βρίσκεται όλα αυτά τα χρόνια στο δικό σας ζώδιο και θα συνεχίσει μέχρι και τον Νοέμβριο του 2024, επηρεάζοντας κυρίως όσους είναι γεννημένους το 3ο δεκαήμερο. Μοιραίες καταστάσεις θα παίξουν καθοριστικό ρόλο στη ζωή σας και θα αλλάξουν ριζικά τον τρόπο που αντιλαμβάνεστε τα πράγματα. Οι σχέσεις και οι συνεργασίες δεν θα κυλήσουν εύκολα και αρμονικά, αλλά αντιθέτως θα έχουν εντάσεις, παιχνίδια εξουσίας και θα αναγκαστείτε να βγάλετε προς τα έξω μια πλευρά την οποία τόσο καιρό κρατούσατε κρυμμένη. Όλα αυτά όμως θα σας φέρουν αντιμέτωπους με βαθιές συνειδητοποιήσεις που αφορούν τον εαυτό σας και δεν αποκλείεται να πάρετε αποφάσεις ζωής που τα προηγούμενα χρόνια διστάζατε. Κάποιοι από εσάς θα αποφασίσετε να χωρίσετε ή να απομακρυνθείτε από ανθρώπους που σας βλάπτουν, κάποιοι άλλοι θα αλλάξετε επάγγελμα ή χώρο εργασίας, ενώ άλλοι μπορεί να αποφασίσετε να αφήσετε πίσω σας τα πάντα και να αλλάξετε ακόμα και τόπο κατοικίας. Σε κάθε περίπτωση, το μόνο βέβαιο είναι ότι μετά την επέλαση του Πλούτωνα θα είστε ένας εντελώς διαφορετικός άνθρωπος από αυτόν που ήσασταν πριν, με περισσότερη ωριμότητα αλλά και ψυχική δύναμη.\nΟ Πλούτωνας στον Αιγόκερω σας βάζει σε μια διαδικασία ενδοσκόπησης και σας δίνει τη δυνατότητα να κάνετε έναν απολογισμό ζωής. Όλα όσα έχουν συμβεί στο παρελθόν και σας έχουν στιγματίσει θα έρθουν ξανά στην επιφάνεια, προκειμένου να τα αντιμετωπίσετε κατά μέτωπο και να τα επιλύσετε, όσο επίπονο κι αν είναι κάτι τέτοιο. Δεν θα είναι μια εύκολη περίοδος για εσάς, καθώς μπορεί να έρθετε αντιμέτωποι με απώλειες και καταστάσεις οι οποίες θα σας δημιουργήσουν αρνητικά συναισθήματα. Η προτεραιότητα τώρα είναι η υγεία σας και η ψυχική σας ηρεμία, επομένως θα πρέπει να απαλλαγείτε από κακές συνήθειες και θα πρέπει να βρείτε τρόπους να βελτιώσετε τη φυσική σας κατάσταση. Ίσως είναι μια καλή ευκαιρία να ξεκινήσετε ψυχοθεραπεία και γενικώς να έρθετε σε επαφή με τα βαθύτερα συναισθήματα σας και να γνωρίσετε καλύτερα τον εαυτό σας.\nΟ Πλούτωνας στον Αιγόκερω θα φέρει ριζικές αλλαγές σε ό,τι αφορά τον κοινωνικό σας κύκλο και τις φιλικές σας σχέσεις. Ίσως κάποια γεγονότα να σας κάνουν να αλλάξετε εντελώς τον τρόπο με τον οποία σχετίζεστε με τους φίλους σας και να δείτε ποιοι είναι εκείνοι που αξίζουν να βρίσκονται δίπλα σας και ποιοι όχι. Είναι λοιπόν μια καλή ευκαιρία να απομακρύνετε από κοντά σας τοξικά άτομα και να κάνετε χώρο στη ζωή σας για ανθρώπους οι οποίοι θα σας βοηθήσουν να εξελιχθείτε. Το βλέμμα σας θα πρέπει να είναι στραμμένο στο μέλλον και ίσως θα πρέπει να αναθεωρήσετε κάποιους από τους στόχους σας, εάν δεν σας ταιριάζουν πια και δεν σας οδηγούν κάπου. Προσπαθήστε να χτίσετε γύρω σας ένα δίκτυο ανθρώπων οι οποίοι μπορούν να συμμεριστούν τις απόψεις και τις ιδέες σας και θα σας στηρίξουν σε κάθε σας βήμα. Εάν είστε οργανωμένοι και συνεπείς σε όσα κάνετε, θα μπορέσετε να πάτε μπροστά και να κάνετε πραγματικότητα τα όνειρα σας.


Η δημοσκοπική κατάρρευση του κ. Τσίπρα. Και μετά τί; | Η καλύβα ψηλά στο βουνό\nΌσοι παρακολουθούν προσεκτικά τις δημοσκοπήσεις παρατηρούν ένα πράγμα. Ότι μετά τις εκλογές του Σεπτεμβρίου, δημοσκοπήσεις δημοσιεύονται σπανίως…\nΓι’ αυτό και δεν βλέπετε δημοσκοπήσεις. Πού οι παλιές καλές εποχές του Φλεβάρη του 2015, που ανά εβδομάδα, όλες οι εταιρίες μας βομβάρδιζαν με το πόσο δημοφιλής είναι ο κ. Τσίπρας και πόσο καλή είναι η κυβέρνησή του; Ποιος μπορεί να ξεχάσει το “καθεστωτικό” 50% που φερόταν να προτιμά τότε τον κ. Τσίπρα για πρωθυπουργό του και να θεωρεί τον κ. Βαρουφάκη ως τον πιο “επιτυχημένο” Υπουργό Οικονομικών”; Αυτές οι εποχές όμως πέρασαν ανεπιστρεπτί…\nΟι δημοσκόποι δίνουν μεγάλη σημασία στον λεγόμενο δείκτη αισιοδοξίας. Δηλαδή αν ο πολίτης αισθάνεται ότι τα πράγματα πάνε καλύτερα για τον ίδιο και τη χώρα ή αν ελπίζει ότι θα πάνε στο μέλλον καλύτερα. Ο δείκτης αυτός, δυστυχώς για τον κ. Τσίπρα, είναι καταστροφικός! Είναι χειρότερος ακόμα και από την περίοδο λίγο πριν την πτώση του κ. Παπανδρέου. Και είμαστε μόλις στην αρχή: Γιατί ούτε οι αγρότες έχουν αισθανθεί την φορολογία που τους έρχεται, ούτε οι συνταξιούχοι βίωσαν το κόψιμο του ΕΚΑΣ, ούτε οι ελεύθεροι επαγγελματίες προκατέβαλαν 100% του φόρου τους. Όταν αυτός ο δείκτης επιβαρύνεται τόσο πολύ και προσεγγίζει τα επίπεδα που βρίσκεται σήμερα, τότε σημαίνει ότι η κοινωνία βρίσκεται λίγο πριν τα πρόθυρα της “έκρηξης”.\nΟ κ. Τσίπρας εμφανίζεται πλέον ως αναποτελεσματικότερος πρωθυπουργός συγκρινόμενος με τον κ. Σαμαρά. Τα ευρήματα παρουσιάζουν τον κ. Σαμαρά ως δημοφιλέστερο, με την προσωπική εικόνα του νυν πρωθυπουργού να έχει καταβαραθρωθεί. Οι πολίτες συγκρίνοντας επίσης τις δύο κυβερνήσεις, θεωρούν ότι με την κυβέρνηση Τσίπρα επιβαρύνθηκε ιδιαίτερα η προσωπική τους οικονομική κατάσταση και ακόμα περισσότερο, η γενικότερη κατάσταση της χώρας. Ποτέ στο παρελθόν δεν έχει παρουσιαστεί τόσο γρήγορα, τέτοια μεταστροφή της κοινής γνώμης, που να αναγνωρίζει προηγούμενη διακυβέρνηση ως εμφανώς καλύτερη από την παρούσα.\nΟ ΣΥΡΙΖΑ έχει περάσει ήδη δεύτερος, πίσω από τη Ν.Δ., στην πρόθεση ψήφου. Από ποια όμως Ν.Δ.; Από μια “ανενεργή” ακόμα Ν.Δ. που δεν ασκεί τα αντιπολιτευτικά της καθήκοντα, που ακόμα δεν έχει καν εκλέξει τον αρχηγό της. Η τελευταία δημοσιοποιημένη έρευνα της MRB παρουσιάζει τον ΣΥΡΙΖΑ να προηγείται μόλις με 0,5% της Ν.Δ. Το εύρημα αυτό είναι μόνον στατιστικό και όχι πραγματικό και προκύπτει από την λεγόμενη “αναγωγή”. Ο ΣΥΡΙΖΑ “υπο-εκπροσωπήθηκε” στο δείγμα, δηλαδή οι ερευνητές δεν βρήκαν πολίτες που να δήλωσαν ότι στις τελευταίες εκλογές ψήφισαν ΣΥΡΙΖΑ και έτσι διαμόρφωσαν το ποσοστό του, βάσει της στάθμισης που έκαναν. Τί όμως πραγματικά σημαίνει αυτό; Ότι οι ψηφοφόροι είτε ντρέπονται να δηλώσουν ότι ψήφισαν ΣΥΡΙΖΑ, ή ακόμα χειρότερα έχουν ήδη διαγράψει από τη μνήμη τους ότι ψήφισαν ΣΥΡΙΖΑ. Όταν συμβαίνει αυτό, συνήθως η κατάρρευση που επέρχεται, είναι ταχύτατη.\nΟ κ. Τσίπρας και η δημόσια εικόνα τους έχουν πιθανότητα ανάκαμψης; Κατά την άποψή μας καμία! Ο κ. Τσίπρας επένδυσε στο θυμικό του ψηφοφόρου για να γίνει Πρωθυπουργός. Επένδυσε στην “επαναστατικότητά” του και στο ψέμα, υποσχόμενος κατάργηση του Μνημονίου, σύγκρουση με την Ευρώπη, 13 συντάξεις για όλους, σεισάχθειες, καταργήσεις φόρων κλπ. Αυτό το κοινό που πέρσι τον πίστεψε και τον εκτίναξε, πλέον τον “καταριέται”. Και η στροφή του προς την “λογική”, ούτε καν κατάφερε να ακουμπήσει το “απέναντι” κοινό, εκείνο των λεγόμενων ανθρώπων της παλιάς μεσαίας τάξης, ή καλύτερα τους ψηφοφόρους του “ΝΑΙ” που εμφανίζονται απολύτως συσπειρωμένοι στα λεγόμενα “ευρωπαϊκά κόμματα”. Ως εκ τούτου, όποιον δρόμο και αν επιλέξει πλέον ο κ. Τσίπρας, είναι σχεδόν αδύνατο να πείσει οποιονδήποτε!\nΤο χειρότερο όλων για τον κ. Τσίπρα, είναι ότι δεν τα πήγε πολύ άσχημα μόνον στην οικονομία, που αποτελεί βαρόμετρο για τη συμπεριφορά των ψηφοφόρων. Οι έρευνες δείχνουν ότι έχει αποτύχει σε κάθε πτυχή της διοίκησής του. Από τη δημόσια διοίκηση, έως την παιδεία, το μεταναστευτικό και τη δημόσια τάξη. Από την υγεία, έως το ασφαλιστικό, την ανεργία ή τις επενδύσεις… Σε κανέναν από τους παραπάνω τομείς δεν φαντάζει καλύτερος από την προηγούμενη κυβέρνηση. Ίσως οι περιφερειακές πολιτικές να μπορούσαν να του δώσουν βραχυπρόθεσμα μιάν ανάσα. Όμως τα δημοσκοπικά ευρήματα αποδεικνύουν ότι και σε αυτές η κυβέρνησή του παρουσιάζει πολύ άσχημη εικόνα.\nΓιατί πλέον το σημερινό ερώτημα, ακόμα και των φανατικότερων οπαδών του ΣΥΡΙΖΑ “πες μου την εναλλακτική και εγώ μαζί σου…Μετά τον Τσίπρα, ποιος; ” θα έχει απάντηση!\nΙανουαρίου 6, 2016 στις 3:40 μμ\nΥπαρχει μια απαντηση. Να αναγνωριστουν τα λαθη και να μην επαναληφθουν.\nΜετα θα δουμε………..\nTα λάθη έγιναν, οι αποφάσεις ελήφθησαν, τις συνέπειες τις πληρώνουμε όλοι. Οι εκ των υστέρων παραδοχές και ομολογίες έχουν κάποια αξία στο βαθμό που θα αποτρέψουν νέα, παρόμοια ή ανάλογα, λάθη.\n31 ΔΕΚΕΜΒΡΙΟΥ 2015, 09:22\nΟι απολογισμοί, οι οποίοι εμπεριέχουν αναγκαστικά παρελθοντολογία, έχουν σημασία μόνο αν πρόκειται να εξαχθούν σωστά συμπεράσματα για το τι έφταιξε και φτάσαμε ως εδώ. Εν προκειμένω, ο απολογισμός του 2015 δεν είναι τυπικός και επετειακός, αλλά απολύτως χρήσιμος.\nΤο 2015 σημαδεύτηκε από δύο πρώιμες αποφάσεις, οι οποίες αποδείχτηκαν καθοριστικές για τη συνέχεια. Ηταν δύο καθοριστικά λάθη. Το ένα το έχουν παραδεχθεί ήδη ο πρωθυπουργός και ο υπουργός Οικονομικών. Το άλλο είναι πολύ δύσκολο να το παραδεχθούν, αλλά-ποιος ξέρει;-τίποτα δεν αποκλείεται σε κάποιο νέο ντοκιμαντέρ έμπιστού τους δημοσιογράφου.\nΗ πρώτη απόφαση δεν είναι κάν του 2015, είχε ληφθεί από την ηγεσία του ΣΥΡΙΖΑ τουλάχιστον από το καλοκαίρι του 2014. Και έγινε πράξη (στις 29 Δεκεμβρίου), λίγο πριν εκπνεύσει το 2014. Η Βουλή ψήφισε «Όχι» στην εκλογή νέου Προέδρου της Δημοκρατίας και η χώρα οδηγήθηκε στις πρόωρες εκλογές του Ιανουαρίου.\nΕπρόκειτο, ίσως, για «αναπόφευκτο λάθος». Ο Αλέξης Τσίπρας και η ηγετική ομάδα του ΣΥΡΙΖΑ πετούσαν τότε στα σύννεφα. Εκαναν μηδενιστική αντιπολίτευση. Είχαν έναν και μοναδικό στόχο: την κατάληψη της εξουσίας. Και αυτό τους εμπόδισε να δουν καθαρά, να σταθμίσουν όλα τα δεδομένα, να συνειδητοποιήσουν τις δυσκολίες. Είχαν πιστέψει- ή έτσι έλεγαν- ότι οι δανειστές θα υποχωρούσαν. Ετσι, αγνοούσαν όλες τις προειδοποιήσεις. Μία από αυτές, του Ευάγγελου Βενιζέλου, ήταν πολύ ηχηρή και αρκούντως παραστατική για τις διαθέσεις των Ευρωπαίων, αλλά όλα πήγαιναν στο βρόντο.\nΤότε, η συμφωνία της κυβέρνησης Σαμαρά-Βενιζέλου δεν ολοκληρώθηκε για καθαρά πολιτικούς λόγους. Οι δανειστές έβλεπαν ότι η κυβέρνηση αυτή θα έπεφτε, λόγω της άρνησης του ΣΥΡΙΖΑ να συναινέσει στην εκλογή Προέδρου της Δημοκρατίας και ήθελαν να διαπραγματευθούν με την επόμενη.\nΤότε, τα μέτρα που απαιτούνταν ήταν πολύ λιγότερα από όσα απαιτήθηκαν αργότερα. Το κόστος του περίφημου «mail Xαρδούβελη» ήταν πολύ μικρότερο από το αντίστοιχο των μέτρων Βαρουφάκη-Τσακαλώτου. Η οικονομία βρισκόταν σε φάση σταθεροποίησης, δεν υπήρχε στο τραπέζι θέμα μειώσεων σε μισθούς και συντάξεις και καμιά υποψία για κλείσιμο τραπεζών.\nΗ ηγεσία του ΣΥΡΙΖΑ τα αγνόησε όλα αυτά. Δεν ήταν σε θέση να αντέξει μια ολιγόμηνη αναβολή των εκλογών, τις οποίες έτσι κι αλλιώς θα κέρδιζε. Δεν ήταν σε θέση να συνεκτιμήσει ότι θα ήταν καλύτερα-και για τη δική του κατοπινή διακυβέρνηση- να είχε γίνει τότε η συμφωνία και να μην ακολουθήσει πολύμηνη οικονομική και πολιτική αβεβαιότητα.\nΤο λάθος έγινε (συμβολή σ’ αυτό είχε και η τότε ΔΗΜΑΡ του Φώτη Κουβέλη, που έκτοτε εξαφανίστηκε) και η χώρα πλήρωσε ακριβά αυτήν την αβεβαιότητα.\nΗ δεύτερη απόφαση ελήφθη στις 20 Φεβρουαρίου, από την κυβέρνηση του ΣΥΡΙΖΑ πλέον. Η ισχύς του προηγούμενου Μνημονίου παρατάθηκε χωρίς κανένα οικονομικό όφελος για τη χώρα. Βρισκόμασταν στην εποχή που ο Γιάννης Βαρουφάκης, ως το πουλέν(ή «σημαντικό asset για τη χώρα», κατά την έκφραση του κ. Τσίπρα) είχε περάσει στον πρωθυπουργό το δόγμα «δεν ζητάμε λεφτά».\nΤην απόφαση αυτή πολύ γρήγορα αποκήρυξε ο διάδοχος του Βαρουφάκη, Ευκλείδης Τσακαλώτος (εδώ). Πρόσφατα παραδέχτηκε το λάθος και ο κ. Τσίπρας, με τη φράση «χάσαμε χρόνο μας τελείωσαν και τα λεφτά» (περισσότερα εδώ).\nΗ ιστορία δεν γράφεται με «αν». Όμως, το ερώτημα τι θα είχε συμβεί, αν δεν είχαν ληφθεί αυτές οι δύο αποφάσεις, παραμένει. Και μάλλον θα το απαντήσουν οι ιστορικοί του μέλλοντος. Ωστόσο, η τελευταία παραδοχή του κ. Τσίπρα «αν τα ήξερα, θα είχα πάρει πιο γενναίες αποφάσεις από την αρχή», δίνει σήμερα μια απάντηση.\nΟ πρωθυπουργός αποφάσιζε έχοντας άγνοια-κατά τη δική του ομολογία-των πραγματικών δεδομένων. Αλλοι του τα παρουσίαζαν διαφορετικά ή δεν ήταν σε θέση ο ίδιος να τα δει;\nΜικρή σημασία έχει πλέον. Τα λάθη έγιναν, οι αποφάσεις ελήφθησαν, τις συνέπειες τις πληρώνουμε όλοι. Οι εκ των υστέρων παραδοχές και ομολογίες έχουν κάποια αξία στο βαθμό που θα αποτρέψουν νέα, παρόμοια ή ανάλογα, λάθη. Για να μη φτάσουμε κάποια στιγμή σ’ αυτό που περιγράφει ο αφορισμός του Φρόιντ: «Από λάθος σε λάθος ανακαλύπτει κανείς όλη την αλήθεια».\nΓιατί τότε η ανακάλυψη της αλήθειας θα είναι πολύ καθυστερημένη και πολύ οδυνηρή.»\nΙανουαρίου 6, 2016 στις 6:01 μμ\nInsider είναι ο Μουρούτης;\nΘα σε γελάσω! 🙂\nΙανουαρίου 6, 2016 στις 6:48 μμ\nΠροφανώς, άν κ. Τσίπρας βιαστεί να οδηγηθεί σε άλλες εκλογές (πόσες φορές τέλος πάντων!) υπάρχει πάλι ο κίνδυνος να παραλάβει ο επόμενος πρόωρα το χαρτοκούτι που κάνει μέσα πολλαπλά τακ-τακ (σε απλά ελληνικά αψήφιστο ασφαλιστικό + εκκρεμούσα νέα ρύθμιση ιδιωτικών χρεών σε τράπεζες και δημοσιο + νέο κύμα μαζικής φυγής, επιχειρήσεων αυτή τη φορά κτλ).\nΆν όντως είναι ο Μουρούτης ή άλλο πολιτικό πρόσωπο, βλέπω την ίδια άγνοια κινδύνου και τζόγο για επικίνδυνη εξουσία που είχε ο Τσίπρας (και ο Σαμαράς και ο Παπανδρέου) 🙂\nΆν είναι μη πολιτικός (π.χ. δημοσιογράφος με κομματικά ενδιαφέροντα) ουδεν πρόβλημα, άλλοι θα (ξανα)καούν – μαζί κι εμείς βέβαια 🙂\nΙανουαρίου 6, 2016 στις 6:54 μμ\nΤον Μουρούτη τον ανάφερα ως ένδειξη… επιπέδου, άφτερ. Ο ίδιος γράφει πολύ χειρότερα – προφανώς δεν είναι ο insider, o οποίος λέει μπαρούφες μεν, αλλά τις λέει στρωτά.\nΤο liberal τι ειναι;;;\nΤι είναι; Μια ιστοσελίδα στην οποία γράφουν διάφοροι, αρκετοί από αυτούς, δημοσιογράφοι.\nΕχουν κάνει πολύ καλή αρχή!\nΙανουαρίου 6, 2016 στις 7:14 μμ\n(το έστειλα κατα λάθος σε άλλο post)\nΙανουαρίου 6, 2016 στις 7:15 μμ\nΕυχαριστω Σχο, ρωταω τι αντιπροσωπευει σε πολιτικη εκφραση. Με αλλα λογια εχει καποια σχεση με πολιτικες δυναμεις εστω και …..υπογεια;;\nΙανουαρίου 6, 2016 στις 7:18 μμ\nΕπισης ευχαριστω Αφτερ. Μαλλον δειχνει καποια πλευρα της ΝΔ.\nΙανουαρίου 6, 2016 στις 7:20 μμ\nΜε την ευκαιρία δεν ειδα καποιο σχολιο για το κειμενο που εδωσα πιο πανω.\nΙανουαρίου 6, 2016 στις 7:34 μμ\nΔεν είναι αυστηρά της ΝΔ Ένη.Είναι αυτό που λέει ο τίτλος liberal = φιλελεύθεροι με την ευρωπαική έννοια του όρου γιατί η αμερικάνικη είναι άλλη.\nΕάν αύριο ο Μειμαράκης πάει να το παίξει «κοινωνικός» θα γίνουν Ποτάμι.\nΙανουαρίου 6, 2016 στις 7:41 μμ\nαυτό που θα ήθελε ο Καρελιάς, να παραδεχτεί ο ΣΥΡΙΖΑ ότι βιάστηκε που χρησιμοποίησε την προεδρική εκλογή για να προκαλέσει προωρες εκλογές, δεν το βλέπω να συμβαίνει (παρόλο που έχει δίκιο ο Καρελιας επι της ουσίας).\nΔεν θα συμβεί για τον ίδο λόγο που δεν παραδέχτηκε ο Γ. Παπανδρέου ότι ήταν εξίσου λάθος ο ίδιος χειρισμός του το 2009. Το ίδιο και ο Σαμαράς για την επιμονή του για πρόωρες εκλογές το 2012.\nΔυστυχώς η (μη) λογική που επικρατεί στο ελληνικό κομματικό σύστημα (η εξουσία ως αυτοσκοπός και όχι εργαλείο) τους ωθεί στην άγνοια κινδύνου.\nΑυτό το πολιτικό προσωπικό (και οι παρατρεχάμενοί τους) θεωρούν το κράτος λάφυρο, όχι μέσο για ορθολογικούς πολιτικούς στόχους\nΆμαθοι σε διαχείριση κρίσεων αποτυγχάνουν τώρα διαρκώς, όμως άν παραδεχτούν δημόσια ότι έκαναν λάθος θα πρέπει μάλλον να εγκαταλείψουν και τη λογική που τους οδηγεί σε λάθος χειρισμό.\nΟι πολιτικοί που διαθέτουμε δεν είναι έτοιμοι να την εγκαταλείψουν. Ίσως τους έχει γίνει δεύτερη φύση.\nΊσως κάποτε, κάποιοι άλλοι, μελλοντικοί 🙂\nΔεξιέ, ευχαριστω επισης. Αν θελεις κανε μια συντομη περιγραφή αυτης της εννοιας «liberal», για την οποια εχουν δοθει πλειστες ερμηνειες απο πολλες πλευρες.\nΠοια η διαφορα της ευρωπαικης εννοιας του ορου απο την αμερικανικη.\nΑσε που στην Ελλαδα δηλωνουν φιλελευθεροι διαφοροι που αντιστοιχουν σε ενα ευρύ φασμα λιγο ως πολύ απροσδιοριστο και ασαφες.\nΙανουαρίου 6, 2016 στις 7:45 μμ\nμε την ευρωπαική έννοια\nσε ΗΠΑ, Καναδά κτλ liberal ≈ αριστερός (εντός ή εκτός του Δημοκρατικού Κόμματος, σοσιαλίζων, progressive κτλ)\nΙανουαρίου 6, 2016 στις 7:48 μμ\nΣτην Αμερική ο όρος σημαίνει τους Δημοκρατικούς,δηλαδή τους αριστερούς της χώρας που όμως δεν έχουν σχέση με αυτό που στην Ευρώπη λέγεται αριστερά.\nEίναι conservatives Ρεπουμπλικάνοι και liberal Δημοκρατικοί.\nΣτην Ευρώπη τα φιλελεύθερα κόμματα τον περισσότερο καιρό είναι σύμμαχοι της δεξιάς γιατί η αριστερά είναι σοσιαλιστική.\nΙανουαρίου 6, 2016 στις 7:52 μμ\nΑφτερ, εχεις μαλλον δικαιο για τους χειρισμους που περιγραφεις ολων των προηγουμενων.\nΟμως ειναι λιγο δυσκολο να δεχθει κανεις οτι η εξουσια για τους πολιτικους ειναι αυτοσκοπος.\nΚαμμια πολιτικη δυναμη βεβαια δεν μπορει να υλοποιησει το οποιο πολιτικο-κοινωνικο-οικονομικο της προγραμμα αν δεν ειναι αυτή που κυβερνα.\nΑλλά το να θελουμε να δουμε ολο το προσωπικο πολιτικό ως ιδιοτελεις προσωπικοτητες που επιδιωκουν την εξουσία με στοχο το προσωπικο τους οφελος,( αν δεν εντασσεται σε καποιον φανατισμό εναντια στους πολιτικους εν γενει,)\nειναι μια μεθοδος που εχει καλλιεργηθει και εχει συνεπαρει τις αντιληψεις του κοσμου με αποτελεσμα να απαξιωνεται η ασκηση της πολιτικης.\nΔεν ξερω αν ειναι απολυτα σωστή αυτή η αντιμετωπιση.\nΙανουαρίου 6, 2016 στις 7:57 μμ\nΠια δημοσκοπηκη καταρrευση?\nΑυτη που ηταν σχεδον στα ιδια στις εκλογες και τις κερδισε με 7 μοναδουλες?\nΜυαλο δεν βαζουν ποτε μερικοι ε , μετα απο τοσες φαπες? 🙂\nΙανουαρίου 6, 2016 στις 7:58 μμ\nΑπο ο,τι καταλαβαινει κανεις η εννοια liberal, (πλην αυτης που ισχυει στις ΗΠΑ), που ειναι επαρκως προσδιορισμενη\nστις αλλες χωρες ειναι μια εννοια περιπου σαν λαστιχο, ταιριαζει σε πολλες περιπτωσεις. 🙂\nυγ Ευχαριστω Δεξιο και Αφτερ.\nΙανουαρίου 6, 2016 στις 8:31 μμ\nΟ Φαήλος της λαικής δεξιάς και τώρα μειμαρακικός έχει άλλη άποψη για το liberal.\nΘα γραφτούν πολλά ωραία μέχρι την Κυριακή.\nΙανουαρίου 6, 2016 στις 11:06 μμ\n«Ποια η διαφορα της ευρωπαικης εννοιας του ορου απο την αμερικανικη.»\nΕνη στην Αμερική ο όρος ‘φιλελεύθερος’ δεν σημαίνει τον αριστερό, όπως εσφαλμένα ειπώθηκε παραπάνω, αλλά τον οπαδό του κοινωνικού φιλελευθερισμού (κάτι αρκετά διαφορετικό από την αριστερά). Ο τελευταίος είναι μία εκδοχή του φιλελευθερισμού που είναι υπερ της οικονομίας της αγοράς αλλά αποδέχεται και κάποιο βαθμό κρατικού παρεμβατισμού στην οικονομία προκειμένου να προωθηθεί μία κοινωνικά δικαιότερη διευθέτηση διάφορων σημαντικών κοινωνικών ζητημάτων (ισότητα ευκαιριών, μείωση της ανεργίας και της φτωχειας, κοινωνική πρόνοια, υγειονομική κάλυψη του πληθυσμού, κλπ.).\nΟι πολιτικές δυνάμεις που αυτοαποκαλούνται φιλελεύθερες στην Ευρώπη κατά τεκμήριο δεν ασπάζονται τον κοινωνικό φιλελευθερισμό αλλά εκδοχές του φιλελευθερισμού που βλέπουν με αρκετή δυσπιστία το κράτος πρόνοιας, και γενικότερα οποιαδήποτε μορφή κρατικού παρεμβατισμού στην οικονομική σφαίρα.\nΕαν πάντως εξαιρεθεί η διαφορετική στάση απέναντι στην οικονομία (που είναι περισσότερο διαφορά έμφασης παρα διαφορά είδους), στα υπόλοιπα ζητήματα, κοινωνικά και πολιτικά,τόσο οι αμερικάνοι φιλελευθεροί οσο και οι ευρωπαίοι φιλελευθεροι, συμφωνούν.\nΙανουαρίου 7, 2016 στις 1:00 πμ\nη λογική της ώριμης μπάμιας\nΙανουαρίου 7, 2016 στις 11:48 πμ\nΔΠ αν και καθυστερημενα ευχαριστω για τη λεπτομερεστερη περιγραφή.\nΠραγματι στις ΗΠΑ υπερισχυει η εννοια «Δημοκρατικοι» και «Ρεπουμπλικανοι»,οπως και τα δυο ισχυρα κομματα.\nΟπως και ναχει παντως, ολες οι εννοιες των «liberals», νοουνται εντος του ισχυοντος καπιταλιστικου συστηματος.\nΔεν εχει καμια σχεση με το τι αποκαλειται στην ευρώπη «Αριστερά».\nΥποθετω οτι στις ΗΠΑ αριστερά σημαινει «κομμουνισμος».\nΜε την ευκαιρία να σου ευχηθω Χρονια Πολλά για τη γιορτη σου σημερα!!!!!!\nυγ, Φυσικά μιλαμε για το τι πιστευει η ευρυτερη αμερικανικη κοινη γνωμη, και οχι οι πανεπιστημιακοι κυκλοι και γενικοτερα οι μορφωμενοι αμερικανοι.\nΙανουαρίου 7, 2016 στις 1:14 μμ\n«Υποθετω οτι στις ΗΠΑ αριστερά σημαινει «κομμουνισμος».»\nΠάνω κάτω ναι. Και γενικότερα κάθε πολιτική φιλοσοφία που δεν αποδέχεται ή βλέπει εχθρικά την οικονομία της αγοράς.\nΙανουαρίου 7, 2016 στις 1:39 μμ\nκάνεις καλά που το διευκρινίζεις\nΗ ταπεινή μου γνώμη είναι ότι το Αριστερά = Κομμουνισμός (για την ακρίβεια μπολσεβικισμός σύν τα παρακλάδια που προέκυψαν από τις διασπάσεις του, π.χ. τροτσκισμός μαοισμός) είναι «ελληνική ιδιομορφία». Προέκυψε από λόγους ιστορικούς. Μετά τη Φεντερασιόν, ποτέ στην Ελλάδα δεν αναπτύχθηκε ισχυρό (μη μπολσεβίκικο) σοσιαλιστικό ρεύμα.\nΗ ταύτιση αυτή ισχύει πουθενά αλλού στην Ευρώπη. Στη Βόρεια Ευρώπη ως Αριστερά εννοούν κυρίως τη Σοσιαλδημοκρατία, για ιστορικούς λόγους πάλι, π.χ. στις Σκανδιναβικές χώρες ή στη Βρετανία δεν υπηρξε ποτέ αξιόλογη «μπολσεβίκικη συνιστώσα».\nΓενικα στην (Κεντρική και Νότια Ευρώπη) Ευρώπη ο πολύς κόσμος όταν λέει Αριστερά εννοεί όλα αυτά μαζί (Σοσιαλδημοκρατία + Κομμουνισμός+ όσα προέκυψαν από αυτά ή δίπλα σ’ αυτά). Στην πρώην Ανατολική Ευρώπη, λόγω άλλων ιστορικών εμειριών είναι πιο πολύπλοκο το τι έχουν στο μυαλό τους οι άνθρωποι, ας μη το συζητήσουμε τώρα.\nΘα έλεγα ότι στις ΗΠΑ ισχύεει η εξίσωση Ριζοσπαστική Αριστερά = Κομμουνισμός (και παρακλάδια του). Πολλοί άνθρωποι που ανήκουν στο Δημοκρατικό Κόμμα αυτοπροδιορίζονται ως αριστεροί. Το ίδιο και πολλοί άλλοι, εκτός κομμάτων π.χ. απο το ρεύμα του Κοινοτισμού, αμερικανοί «λαικιστές» (στις ΗΠΑ και ο όρος λαικισμός δεν έχει την αρνητική ευρωπαική έννοια), Πράσινοι κτλ.\nΌλα αυτά αλλάζουν μέσα στην ιστορία. Θυμίζω ότι το 1900 ή λίγο πρίν, στις ΗΠΑ το πιο αριστερό κόμμα (χωρίς να αυτοπροσδιορίζεται έτσι, αλλά σαφώς με τα ευρωπαικά μέτρα) ήταν το Ρεπουμπλικανικό. Ο Λίνκολν ήταν Ρεπουμπλικανός και ήταν αυτός μαζί με τους συνοδοιπόρους του που ξεπάτωσαν τη δουλεία, με Εμφύλιο Πολεμο. ΟΙ δουλοκτήτες στο Νότο υποστήριζαν τοτε τους Δημοκρατικούς, που ήταν το πιο «δεξιό» κόμμα της εποχής.\nΟ πολιτικός χάρτης των ΗΠΑ «γύρισε ανάποδα» βαθμιαία, κυριως όμως με την μεγάλη οικονομική κρίση της δεκαετίας του 1930, με τον αντίθετο τρόπο που τη χειρίστηκαν οι πρόεδροι , πρώτα ο Χούβερ (REP) και μετά ο Ρούσβελτ (DEM).\nΙανουαρίου 7, 2016 στις 1:48 μμ\nΑκόμη και στην Ελλάδα, θυμίζω την ΕΔΑ που ήταν κάτι πιο σύνθετο. Ήταν κυρίως κομμουνιστογενές κόμμα, αλλά όχι μόνον. Αυτό ισχύει και για την ηγεσία και για τα στελέχη και τους ψηφοφόρους της.\nΟ πρόεδρος μπαρμπα-Πασαλίδης ήρθε απο τον Πόντο ως ήδη γνωστός ηγέτης μενσεβίκος, δηλαδή ενδοαριστερός άσπονδος αλλά ηττημένος εχθρός των μπολσεβίκων. Στη Δυτική Ευρώπη θα ήταν ένας κανονικοτατος Σοσιαλδημοκράτης. Ο Ηλίας Ηλιού δεν ήταν ακριβώς «ορθόδοξος κομμουνιστής». Ούτε ο Γρ. Λαμπράκης. Ωστόσο ήταν ηγέτες της ΕΔΑ, απο κοινού π.χ. με τους κομμουνιστές Λ. Κύρκο και Αντ. Μπριλλάκη.\nΤα μετά το 1974 είναι περίπλοκη ιστορία, αλλά όπως φαίνεται, και η περίοδος αυτή (η μεταπολιτευτική) τελειώνει. Θα έλεγα ότι σαν ιστορία, κράτησε λίγο.\nΙανουαρίου 7, 2016 στις 2:02 μμ\n«Πολλοί άνθρωποι που ανήκουν στο Δημοκρατικό Κόμμα αυτοπροδιορίζονται ως αριστεροί.»\nΟύτε κατά διάνοια. Τα έχεις μπερδέψει. Άλλο liberal άλλο leftist.\n«Στην πρώην Ανατολική Ευρώπη, λόγω άλλων ιστορικών εμειριών είναι πιο πολύπλοκο το τι έχουν στο μυαλό τους οι άνθρωποι, ας μη το συζητήσουμε τώρα.»\nΣτην Ανατολική Ευρώπη το σχήμα που ισχύει είναι το Αριστερά = κομμουνισμός. Μην κρυβόμαστε πίσω από το δάχτυλό μας. 😉\n«Όλα αυτά αλλάζουν μέσα στην ιστορία. Θυμίζω ότι το 1900 ή λίγο πρίν, στις ΗΠΑ το πιο αριστερό κόμμα (χωρίς να αυτοπροσδιορίζεται έτσι, αλλά σαφώς με τα ευρωπαικά μέτρα) ήταν το Ρεπουμπλικανικό.»\nΚαμία σχέση. Το ζήτημα της δουλείας το εξετάζεις μέσα από το πρίσμα του άξονα δεξιά – αριστερά, κάτι που όμως είναι εσφαλμένο, ακριβώς επειδή αυτός άξονας δεν υφίστατο τότε. Οι ρεπουμπλικάνοι ουδέποτε είχαν κάποια σχέση με την αριστερά. Προφανώς, συγχέεις τους λεγόμενους liberal republicans με τους αριστερούς. Οι πρώτοι ήταν εναντίον της δουλείας (όταν ακόμα υπήρχε δουλεία) και εναντίον του κομμουνισμού αργότερα. Δεν είχαν όμως καμία σχέση με την αριστερά. Και αντίστροφα, αρκετοί από τους ρατσιστές δημοκρατικούς του Νότου ήταν και υποστηρικτές του New Deal του Ρούζβελτ. Το ζήτημα του ρατσισμού στις ΗΠΑ διαπερνούσε όλα τα κόμματα, υπήρχαν ρατσιστές και ενάντιοι στον ρατσισμό και στα δύο. κόμματα.\nΙανουαρίου 7, 2016 στις 3:05 μμ\nμετά την ευχή για Χρόνια Πολλά, θα πώ τη γνώμη μου γιατί διαφωνούμε\nΔιαφωνούμε για έναν και μόνον λόγο: Κατά τη γνώμη μου το σχήμα «Αριστερά – Δεξιά» υπάρχει, γιατί υπήρξε η Γαλλική Επανάσταση και δεν μπορούμε να το βλέπουμε χωρίς την ιστορική του εξέλιξη. Δεν είναι ένας απλός όρος που τον μεταχειρίζονται έτσι η άλλοιώς οι σημερινοί άνθρωποι σε έναν συγκεκριμένο τόπο, μέ όσα έχει στο μυαλό του τώρα ο καθένας.\nΤαυτίζεις τον όρο «Αριστερά» με αυτά που έχεις στο μυαλό σου ως Έλληνας της σημερινής εποχής. Και επειδή είμαι αρκετά μεγαλύτερος την ηλικία, έχω διαφορετικά πράγματα στο μυαλό μου. Ενδεχομένως (και λόγω της ζωής μου στη Γερμανία στο παρελθόν), «κολλάει» και το δικό μου μυαλό σε πράγματα που ισχύουν εκεί ή και στη Γαλλία, Βρετανία κτλ, αλλά όχι στην Ελλάδα ή στην Ιταλία. Ή σε πράγματα που ίσχυαν στην Ελλάδα στις δεκαετίες του 1960 και του 1970, τότε που σχηματίστηκε η πολιτική μου συνείδηση.\nΔεν ξέρω άν κάνω λάθος, αλλά η γνώμη μου για το τι ισχύει στις ΗΠΑ είναι διαφορετική.\nΘα σε παρέπεμπα π.χ. στις μελέτες του σαφώς αριστερού «Λαικιστή» Christopher Lash. Έτσι αυτοπροσδιοριζόταν. Με τα ευρωπαικά μέτρα ήταν μάλλον Πράσινος απο πολιτική άποψη, ως ιστορικός και κοινωνιολόγος ήταν ο «Φρακφουρτιανός από τη Νεμπράσκα» .Σίγουρα δεν ήταν κομμουνιστής, αλλά ούτε φίλος των progressive ή liberal Democrats, τους οποίους θεωρούσε επισης αριστερούς, αλλά άλλης, αδιέξοδης κατεύθυνσης.\nΕπίσης θυμίζω τους καθόλου κομμουνιστές αμερικανούς Κοινοτιστές (π.χ. Michael Walzer, Αm. Ezioni) άλλοι από τους οποίους είναι φιλικοί προς το Δημοκρατικό κόμμα άλλοι όχι, ωστόσο θεωρούν τον εαυτό τους αριστερό διαφορετικό από τους liberal, στους οποίους αναγνωρίζουν όμως το «δικαίωμα» να είναι επίσης αριστεροί – αλλά «λάθος αριστεροί».\nΙδιοτροπίες διανοουμένων θα μου πείς. Τι λένε όμως οι ακραιφνώς δεξιοί απλοί πολίτες των ΗΠΑ; Θα δείς ότι πάρα πολλοί θεωρούν τον Ομπάμα «Σοσιαλιστή», ίσως και «Κομμουνιστή».\nΤα πράγματα είναι πιο σύνθετα. Ο όρος Αριστερά δεν έχει να κανει αποκλειστικά και μόνον με την άποψη που έχει κανείς για την οικονομία της αγοράς. Και δεν χρειάζεται να είναι κανείς κομμουνιστής (ή οπαδός του πολιτικού ρεύματος που προέκυψε μετά το 1917) ώστε να έχει άποψη κριτική ή απορριπτική για τον καπιταλιστικό τρόπο παραγωγής.\nΟι απόψεις για την οικονομία της αγοράς αρχίζουν από την ανεπιφύλακτη αποδοχή της λογικής της, χωρίς ρύθμιση, προχωρούν στην μετριασμένη ρύθμιση της «κοινωνικής οικονομίας της αγοράς» («καπιταλισμός του Ρήνου»), παραπέρα σε Κευνσιανά σχήματα έντονης παρέμβασης του κράτους στη λειτουργία της. Υπάρχουν πολλές νεότερες προτάσεις για διεθνική ή παγκόσμια ρύθμιση των αγορών (Ούλριχ Μπεκ, Κράουτς και πολλές άλλες), απο εκί και πέρα οι προβλέψεις για την εξέλιξη στο μέλλον και οι προτάσεις για το «δέον γενέσθαι» ποικίλλουν πολύ.\nΔεν ξέρω πόσοι πιστεύουν ότι ο καπιταλισμός είναι και θα παραμείνει αιώνιο σύστημα, αθάνατο όπως ο Πανάγαθος Θεός. Τουλάχιστον μέχρι να γίνει ο ήλιος ερυθρός νάνος. Αυτοί πάλι που πιστεύουν ότι αύριο θα πεθάνει είναι εξίσου αφελείς, μάλλον όμως πολύ λιγότεροι. Το σίγουρο είναι ότι θα κρατήσει αρκετά, όσο θα ζούν τα παιδιά μας, ίσως και τα εγγόνια μας, ίσως και παραπέρα.\nΤο τί θα τον διαδεχτει αφορά περισσότερο τα μέντιουμ παρά τους σοφούς. Το πραγματικό ζητούμενο της πολιτικής είναι τι να κάνουμε μέχρι τότε: δηλαδή πως να χειριστούμε πολιτικά την οικονομία της αγοράς και τις ροές ανθρώπων, εμπορευμάτων και χρήματος, σ΄ έναν κόσμο που είναι χωρίς επιστροφή συστημικά ενοποιημένος.\nΙανουαρίου 7, 2016 στις 3:12 μμ\nΣτα περί Αμερικής θα συμφωνήσω με τον Άφτερ και τον Δεξιό.\nΤο ότι κατηγορούν τους φιλελεύθερους (λίμπεραλ) ως κομμουνιστές (μάλλον ως συνοδοιπόρους ή ως πέμπτη φάλαγγα που θα τους παραδώσει τη χώρα) οι ακραίοι ρεμπουμπλικάνοι είναι άλλο πράμα και μάλλον συνυγορεί στο σχήμα των ανωτέρω 2 συνσχολιαστών.\nΠερί Ευρώπης και Ελλάδας να θυμίσω τον Νεόκοσμο Γρηγοριάδη και το Κόμμα των Αριστερών ΦΙλελεύθερων 😉\nΙανουαρίου 7, 2016 στις 3:13 μμ\nσυνηγορεί όχι συνυγορεί.\nΜην μας πούνε και αγράμματους\nΙανουαρίου 7, 2016 στις 3:33 μμ\nΈνα παράδείμα για το πόσο επηρεάζουν οι «πονηριές της ιστορίας» τη συνείδηση των ανθρώπων, ακόμη και «τεράτων της πολιτικής»:\nΜέσα στην (ενιαία τότε) μαρξιστική Αριστερά της Δεύτερης Σοσιαλιστικής Διεθνούς, ο πατέρας της μεταρρυθμιστικής Σοσιαλδημοκρατίας με τη σημερινή έννοια ήταν γύρω στο 1900 ο Έντουαρντ Μπέρνστάιν, ο αναθεωρητής πολλών θέσεων του Μαρξ. Αντίπαλοί του από «αριστερά΄» οι «ορθόδοξοι» τότε μαρξιστές (π.χ. κυρίως ο Καρλ Κάουτσκυ, αλλά και Ρόζα Λουξεμπουργκ, Αύγουστος Μπέμπελ, Πλεχάνωφ κτλ), οι οποίοι και επικράτησαν.\nΤο 1914, όταν κηρύχτηκε ο Α’ Π.Π, οι περισσότεροι «ορθόδοξοι» και ο Κάουτσκυ τάχθηκαν υπέρ της συμμετοχης των χωρών τους στον πόλεμο. Τότε έγινε και η διάσπαση σοσιαλιστών-κομμουνιστών. Ο αναθεωρητής «δεξιός» Μπερστάιν, αντίπαλος του πολέμου, βρέθηκε στα «αριστερά» του αντιπάλου του «ορθόδοξου» Κάουτσκυ, αλλά για άλλου λόγους (δημοκρατία) και δεν ήθελε να ακολουθήσει τον Λένιν στην Τρίτη (Κομμουνιστική) Διεθνή. Οι Γερμανοί Σοσιαλδημοκράτες, από τους οποίους είχε ήδη αποχωρήσει το Κομμουνιστικό ρεύμα (Σπαρτακιστές), αλλά και η Σοσιαλιστική Διεθνής ξαναδιασπάστηκαν και προέκυψε το USPD στο οποίο ανήκε ο Μπερνστάιν. Το USPD και άλλα ευρωπαικά κόμματα (κυρίως το Αυστριακό Σοσιαλιστικό) ίδρυσαν τότε τη λεγόμενη «2 1/2 Διεθνή». Βραχύβιες δυνάμεις, όλα αυτά τα νίκησε η άνοδος της ακροδεξιάς.\nΤο συμπέρασμα: Στην ιστορία, το «τί είναι Δεξιά, τι Αριστερά και τι ανάμεσά τους», τι είναι χθές και σήμερα και τι θα είναι αύριο, δεν είναι εύκολο να το ορίσεις κάθε στιγμή άν δεν το βλέπεις μέσα στην προοπτική της ιστορίας. Τα πράγματα είναι ρευστά και αλλάζουν. Αυτό που βλέπουμε τώρα, είναι στιγμιαία φωτογραφία. Π.χ. το πρόγραμμα του ΠΑΣΟΚ το 1981 («σοσιαλισμός εδώ και τώρα, κρατικοποιήσεις, ΕΟΚ, ΝΑΤΟ» κτλ) φαινομενικά έμοιαζε πολύ «αριστερότερο» από το πρόγραμμα του ΣΥΡΙΖΑ σήμερα. Ήταν όμως τότε το ΠΑΣΟΚ αριστερό κόμμα;\nΙανουαρίου 7, 2016 στις 4:02 μμ\nΣυμφωνα με την ιστορικη αναφορά του Αφτερ, στο ανω σχολιο, σε ολα τα ιστορικα πολιτικα γεγονοτα υπαρχει καποια αρχικη αιτία, που προσδιορισε και την εξελιξη.\nΠολυ χρησιμη Αφτερ, ολη η ιστορικη διαδρομη των μαρξιστων και των τασεων στο διαστημα προ του Α΄Π.Π., αλλά οπως λες ολα προσδιοριζονται μεσα στην ιστορικη τους διαδρομη.\nΤο ΠΑΣΟΚ , ηταν σοσιαλιστικο κινημα και ειχε ως στοχο την «μεταβαση στο σοσιαλισμο», ομως ως μια πολιτικη δυναμη των χωρών που ανηκαν στην περιφερεια του καπιταλισμου, ειτε στην ευρωπη ειτε αλλου.\nΗταν ομως αντιθετο προς τον λεγομενο υπαρκτο σοσιαλισμο της ΕΣΣΔ.\nΙανουαρίου 7, 2016 στις 6:14 μμ\nΘα πρόσθετα επισης, ότι μεγάλο μέρος πολιτικών σε χώρες της πρωην Ανατολικής Ευρώπης, είτε ανήκουν σε συντηρητικά-δεξιά κόμματα, είτε σε σοσιαλδημοκρατικά (και προφανώς σε δεξιά-λαïκίστικα ή στα εναπομείναντα ως υπολείμματα μπολσεβίκικα), ο όρος «φιλελεύθερος» αντιπροσωπεύει πια στην πράξη πολιτικά αντίπαλη ιδεολογία.\nΘυμίζω ότι οι μεν Ουγγροι και Πολωνοί πολιτικοί που εκφράζονται προσφατα αντιφιλελεύθερα και το εφαρμόζουν είναι δεξιοί, οι δε Τσέχοι και Σλοβάκοι που συμπράττουν σ΄ αυτό το θέμα είναι Σοσιαλδημοκράτες (Ζέμαν, Φίκο)\nΑκόμη περισσότερο ισχύει αυτό δυστυχώς για πάρα πολλούς απλούς πολίτες των χωρών αυτών, και κυρίως τους δεξιόστροφους και αντικομμουνιστές (λόγω και των εμπειριών στο παρελθόν), αλλά όχι μόνον σ΄αυτούς: Σε αντίθεση προς τα πρώτα χρόνια μετά το 1989, οι όροι «φιλελεύθερος» ή «φιλελευθερισμός», δυστυχώς τείνουν όλο και περισσότερο να σημαίνουν πολιτική βρισιά ή και να υποδεικνύουν στηρίγματα κοινωνικών ελίτ και ευνοημένων κοινωνικών παρακμιών.\nΑυτό ισχύει όχι μόνον στους «συνήθεις υπόπτους» Ουγγαρία, Πολωνία, πρώην Ανατολική Γερμανία και Ρωσία, αλλά από τη Βαλτική μέχρι Βουλγαρία, ακόμη και στην σχετικά καλοστεκούμενη οικονομικά Μεσευρώπη (Τσεχία, Σλοβακία ή Σλοβενία).\nΜάλιστα, ίδια αντανακλαστικά συναντώνται πολύ συχνά πια και στη «συνοριακή» δυτική πλευρα του πρώην «παραπετάσματος», βλέπε χαρακτηριστικά τη Βαυαρία, αλλά και Αυστρία, Ελβετία, Βόρεια Ιταλία.\nΓια να βρεθεί πολιτικό αντίδοτο σ΄ αυτόν τον επικίνδυνο βάκιλλο με τις αντιδημοκρατικές τάσεις, προς το παρόν γίνονται ελάχιστα. Δύο προσπάθειες διακρίνω, των Αυστριακών Σοσιαλδημοκρατών του Φάïμαν και των Πρασίνων στη Νότια Γερμανία, κυρίως στη Βάδη-Βυρτεμβέργη του πρωθυπουργού Κρέτσμαν, όπου είναι εξαιρετικά δημοφιλείς.\nΚαι στις 2 περιπτώσεις η πολιτική τους διακρίνεται από ουσιαστική λαïκότητα (χωρίς να ξεπέφτει στον απατηλό λαïκισμό του νέου ή του ακόμη περισσότερο απατηλού παλιού ΣΥΡΙΖΑ): Επικεντρώνεται στον μέσο και στον ταπεινό πολίτη, δεν στοχεύει σε target group και δεν έχει δεσμούς με πελατειακά λόμπυ των ελίτ ή ευνοημένων κοινωνικών ομάδων.\nΙανουαρίου 8, 2016 στις 9:23 μμ\nAν την κυριακή βγεί ο Κυριάκος (κάτι που δίνω πολλές πιθανότητες πως θα γίνει, η οικογένεια έχει πολύ καλές σχέσεις με την Αμερική) μέχρι τον Σεπτέμβρη θα έχουμε εκλογές. Εκτός που το μουλάρι δεν τραβάει με τίποτα, ξαφνικά άνοιξε αντιπαλότητα με το ΔΝΤ, που σημαίνει με τις ΗΠΑ οι οποίες τον στήριξαν και ουσιαστικά τον επέβαλαν. Δεν ξέρω γιατί έκανε αυτή την κωλοτούμπα, αλλά από τη στιγμή που πέρασε στο Γερμανικό στρατόπεδο είναι τελειωμένος, η Αμερική επιτίθεται οικονομικά, ανοιχτά πλέον στην Γερμανία, με αιχμή του δόρατος προς το παρόν την VW, κι αν χρειαστεί την Ντόϋτσε μπάνκ που είναι απασφαλισμένη πυρηνική βόμβα με το τρομακτικό άνοιγμα (60τρις) στα παράγωγα, χρειάζεται απεγνωσμένα τον γ΄π.π, και θα κάνει ό,τι μπορεί για να τον ξεκινήσει, δεν μπορεί η κατεχόμενη Γερμανία να μη υπακούει.\nΙανουαρίου 8, 2016 στις 10:49 μμ\nΑμα είναι να περιμένουν τον Κυριάκο οι Αμερικάνοι να ξεκινήσουν τον Γ ΠΠ θα περιμένουν πολύ ακόμα.\nΙανουαρίου 8, 2016 στις 10:55 μμ\nΤα πράγματα είναι ρευστά και αλλάζουν. Αυτό που βλέπουμε τώρα, είναι στιγμιαία φωτογραφία. Π.χ. το πρόγραμμα του ΠΑΣΟΚ το 1981 («σοσιαλισμός εδώ και τώρα, κρατικοποιήσεις, ΕΟΚ, ΝΑΤΟ» κτλ) φαινομενικά έμοιαζε πολύ «αριστερότερο» από το πρόγραμμα του ΣΥΡΙΖΑ σήμερα. Ήταν όμως τότε το ΠΑΣΟΚ αριστερό κόμμα;\nΣτην Ελλάδα δεν υπήρξε Αριστερά παρά μόνον μέχρι το τέλος του εμφυλίου. Μετά το Πολυτεχνείο εξαφανίστηκε. Σήμερα υπάρχουν δεξιοί και αριστεροί με δεξιά τσέπη. Η μόνη αριστερά που υφίσταται είναι αυτή που περιέγραψε σαφώς και αναλυτικά ο Ανιέλι όταν είπε ότι η Αριστερά είναι η παράταξη στην Ιταλία η οποία μπορεί να ψηφίσει αυτά που δεν μπορεί η δεξιά.\nΑμα σήμερα αυτά που κάνει ο Αλέξης, τα είχε επιχειρήσει ο Σαμαράς θα τον αναγνώριζε η μάνα του από την οδοντοστοιχία και τα μανικετόκουμπα.\n« Εισφορές – σοκ στα «μπλοκάκια» – Τι θα πληρώνουν πάνω από 1 εκατ. ελεύθεροι επαγγελματίες\nΗ ομπρέλα για το παιδί »


350 γραμ καρυδόψιχα\nΛίγη τριμμένη κανέλα για τη διακόσμηση\nΕσείς προτιμήστε να αγοράσετε δαμάσκηνα ξεκουκούτσωτα που υπάρχουν στα σούπερ μάρκετ. Πάρτε ένα κατσαρολάκι βάλτε μέσα τα δαμάσκηνα και ρίξτε τη κανέλα, τα γαρίφαλα και το κρασί. Αφήστε τα να μαριναριστούν από βραδύς.\nΤην άλλη μέρα βάλτε τη κατσαρολίτσα όπως είναι στο μάτι, συμπληρώστε λίγο ζεστό νερό εάν χρειάζεται και βράστε σε μέτρια φωτιά τα δαμάσκηνα μέχρι να φουσκώσουν καλά και να μαλακώσουν. Βγάλτε τα από τη φωτιά, ακουμπήστε τα επάνω σε απορροφητικό χαρτί κουζίνας και αφήστε τα να στεγνώσουν.\nΠάρτε τα μισά και περάστε τα από το μπλέντερ σας να γίνουν ένα πηκτός πολτός. Βάλτε τον σε ένα μπολ.\nΒάλτε την καρυδόψιχα στο μπλέντερ και αλέστε τη μέχρι να γίνει μικρά κομμάτια. Ρίξτε τη μέσα στο μπολ με τον πολτό από τα δαμάσκηνα . Ρίξτε και τα υπόλοιπα ολόκληρα δαμάσκηνα, ρίξτε και το ξύσμα πορτοκαλιού και ανακατέψτε καλά.\nΑπλώστε το φύλλο της σφολιάτας σε μια λεία επιφάνεια και βάλτε κατά μήκος επάνω της τη γέμιση αφήνοντας ένα κενό γύρω-γύρω.\nΤυλίξτε τη σφολιάτα σε ρολό πιέζοντας με τα δάχτυλά σας. Τρυπήστε τη σφολιάτα με ένα πιρούνι στο πάνω μέρος σε 6-7 σημεία και βάλτε τη σε ένα ταψάκι να ψηθεί στο φούρνο στους 180ο για περίπου 30-40 λεπτά και μέχρι η σφολιάτα να γίνει ροδοκόκκινη.\nΤην αφήνετε να κρυώσει για καλά, τη πασπαλίζετε με λίγη άχνη ζάχαρη με τη βοήθεια από ένα μικρό σουρωτηράκι, ρίχνετε λίγη κανελίτσα από πάνω και μ’ ένα κοφτερό μαχαίρι τη κόβετε σε χοντρές φέτες.\nΤη σερβίρετε στο τραπέζι και τη συνοδεύετε με ένα παγωτό σοκολάτα.


Ηλικιωμένη μητέρα παλεύει να…εξαφανίσει με σφουγγάρι το τατουάζ του γιου της (video)\nΚαθόλου δεν άρεσε σε μια μητέρα, το τατουάζ που χτύπησε ο γιος της στο μπράτσο και αποφάσισε να το… εξαφανίσει. Πήρε λοιπόν ένα σφουγγάρι και άρχισε τρίβει το σημείο για να το καθαρίσει.\nΤόσο ο γιος της όσο και ο εγγονός της την κοιτούν με απορία και προσπαθούν να συγκρατήσουν τα γέλια τους, αλλά εκείνη δεν πτοήθηκε. Δεν σταματούσε να τρίβει τον ώμο του γιου της ενώ παράλληλα συμβούλευε τον εγγονό της μην κάνει κάτι παρόμοιο.\nTGBNEWS: Ηλικιωμένη μητέρα παλεύει να…εξαφανίσει με σφουγγάρι το τατουάζ του γιου της (video)


Κορονοϊός: 26χρονος το έσκασε από τον Ευαγγελισμό αφότου έμαθε ότι νοσεί - Sputnik Ελλάδα\n16:57 25 ΣΕΠΤΕΜΒΡΙΟY 2020\nΣυναγερμός για 26χρονο με κορονοϊό που το έσκασε από τον Ευαγγελισμό αφότου έμαθε ότι νοσεί\n14:24 30.08.2020 (ΕΝΗΜΕΡΩΘΗΚΕ 14:45 30.08.2020) Λήψη σύντομου url\nΈνας 26χρονος φέρεται να το έσκασε από τον Ευαγγελισμό αφότου έμαθε ότι είναι θετικός στον κορονοϊό.\nΣυναγερμός έχει σημάνει στην αστυνομία για έναν 26χρονο που φέρεται να το έσκασε από το νοσοκομείο Ευαγγελισμός αφότου έμαθε ότι είναι θετικός στον κορονοϊό.\nΟ 26χρονος Έλληνας ασιατικής καταγωγής εξαφανίστηκε από το νοσοκομείο, το βράδυ του Σαββάτου, με την ΕΛ.ΑΣ. να έχει εξαπολύσει ανθρωποκυνηγητό για τον εντοπισμό του, όπως μετέδωσε το tovima.gr.\nΜύκονος: Κρούσματα εντοπίστηκαν σε ξενοδοχείο ύστερα από καταγγελίες ότι τα «έκρυβαν»\nΣύμφωνα με το δημοσίευμα, ο άνδρας είχε πει στους γιατρούς πως τις τελευταίες πέντε ημέρες παρουσιάζει πυρετό κι άλλα συμπτώματα.\nΠαρότι οι γιατροί του είπαν να μείνει στο νοσοκομείο, ο 26χρονος εξαφανίστηκε, με τη βοήθεια του αδελφού του που τον συνόδευε.\nΟι γιατροί επικοινώνησαν με τον αδελφό του 26χρονου, ο οποίος δήλωσε ότι ο άνδρας δεν επιθυμεί να νοσηλευτεί, αλλά θα παραμείνει σε κατοικία. Ωστόσο, τα στοιχεία διεύθυνσης που δόθηκαν είναι ασαφή, σύμφωνα με το ίδιο δημοσίευμα.\nΜπαράζ παραβάσεων των μέτρων για τον κορονοϊό\nΑξίζει να σημειωθεί ότι στο φως της δημοσιότητας έρχονται το τελευταίο διάστημα, πολλά περιστατικά παραβίασης των μέτρων για τον κορονοϊό.\nΧτες, Σάββατο, υπήρξαν πληροφορίες ότι γυμνάστρια με κορονοϊό που θα έπρεπε να βρίσκεται σε καραντίνα, εντοπίστηκε να εργάζεται κανονικά σε γυμναστήριο στην Αθήνα.\nΗ γυναίκα εργαζόταν σε ξενοδοχείο της Μυκόνου όταν βρέθηκε θετική στον κορονοϊό. Ως εκ τούτου τέθηκε σε καραντίνα 14 ημερών.\nΑστυνομικοί δεν κατόρθωσαν να την εντοπίσουν στον χώρο που είχε δηλώσει ως τόπο διαμονής και ακολούθησαν αλλεπάλληλες επικοινωνίες, με τις αρμόδιες Αρχές να διαπιστώνουν ότι η εργαζόμενη φέρεται να έλεγε ψέματα καθώς εντοπίστηκε να εργάζεται σε αλυσίδα γυμναστηρίων.\nΤην ίδια στιγμή, ένας δικηγόρος φέρεται να έσπασε την καραντίνα στην Αθήνα και να ταξίδεψε στη Μύκονο όπου και διατηρεί κατοικία. Ο άνδρας θα έπρεπε να βρίσκεται σε ξενοδοχείο αναφοράς στην Αθήνα ως στενή επαφή με άτομο που νοσεί. Μετά τον εντοπισμό του, του επιβλήθηκε πρόστιμο 5.000 ευρώ και συνελήφθη.\nΤην Παρασκευή, τέλος, είχε γίνει γνωστό πως μια 24χρονη που γνώριζε ότι πάσχει από κορονοϊό, ταξίδεψε μέχρι τη Σαντορίνη.\nΕυαγγελισμός, κρούσματα, κρούσμα, κορονοϊός\n16:55 Δερμιτζάκης στο Sputnik: Η μάσκα στους εξωτερικούς χώρους έπρεπε ήδη να είχε εφαρμοστεί στην Αθήνα\n16:51 Nord Stream 2: Αμετάβλητη η θέση της Γερμανίας παρά το κάλεσμα ΗΠΑ για συνασπισμό κατά του έργου\n16:47 Συγχρωτισμός σε εκκλησία στο Καρπενήσι - Μητροπολίτης: «Στην Ευρυτανία δεν χρειάζονται μέτρα»


Τετράκωπος blog ελεύθερης διακίνησης ιδεών: Ο κ. Φορτσάκης και η εκδίκηση των Mικροαστών\nΈνας τέτοιος αντιηρακλείτιος θόρυβος είναι αυτός που υψώνει αυτές τις μέρες πάνω από το Πανεπιστήμιο ο -κατά την ατυχία του ιδρύματος και την κακή επιλογή των φορέων του- πρύτανης του ΕΚΠΑ. Ο άνθρωπος που επικαλείται την νομιμότητα, ενώ βρίσκεται στη θέση του επειδή τα μέλη του Συμβουλίου Διοίκησης του Ιδρύματος απαγόρευσαν παρανόμως τη συμμετοχή άλλης υποψήφιας στις εκλογές. Ο επικαλούμενος την νομιμοφροσύνη, που καταγγέλεται από την Επιθεώρηση Εργασίας πως δεν επέτρεψε την είσοδο των ελεγκτών της στο χώρο ευθύνης του και πως, κατά παράβαση της εργατικής νομοθεσίας, κλείδωσε τους εργαζόμενους μέσα στο πανεπιστήμιο, με κίνδυο ακόμη και για τη σωματική τους ακεραιότητα. Ο νομιμόφρων που ως διορισμένος κυβερνητικός επίτροπος στη ΝΕΡΙΤ δεν έχει βρει μισή κουβέντα να πει για τις αντιθεσμικές παρεμβάσεις της κυβέρνησης στο έργο της, για την απαγόρευση μετάδοσης ομιλιών και την πολυδάπανη υπερπροβολή της δραστηριότητας του πρωθυπουργού.\nΟ κύριος πρύτανης όμως, μας τα είπε ευθέως. Η μικροαστική του πρεμούρα για να εκδηλώσει το πάθος του για την τάξη και τον έλεγχο τον έκανε να εκτεθεί. “Δεν μπορεί ο καθένας να μπαίνει χωρίς άδεια στο Πανεπιστήμιο. Αν ερχόταν κανείς στο σπίτι σας θα τον αφήνατε να περάσει έτσι;” διερωτήθηκε ενώπιον του τηλεοπτικού κοινού. Για να το άλλάξει, όταν του επισημάνθηκε πως το Πανεπιστήμιο δεν είναι το σπίτι του, λέγοντας πως “το Πανεπιστήμιο ανήκει στους καθηγητές και τους φοιτητές του”. Πολύ ενδιαφέρον αυτό, στ΄ αλήθεια. Γιατί όταν ολόκληρη η πανεπιστημιακή κοινότητα ήταν εναντίον του νόμου Διαμαντοπούλου-Αρβανιτόπουλου, όταν δεν υπήρχε ούτε ένας Σύλλογος καθηγητών, εργαζομένων και φοιτητών που να έχει ταχθεί υπέρ του νόμου, τότε η επωδός των υποστηρικτών του, όπως ο κ. Φορτσάκης, ήταν πως “τα Πανεπιστήμια δεν ανήκουν στους καθηγητές και στους φοιτητές, αλλά στην κοινωνία που τα πληρώνει”! Αν λοιπόν τα Πανεπιστήμια ανήκουν στην κοινωνία, τότε κανείς δεν μπορεί να απαγορεύσει σε έναν πολίτη την είσοδο στο Πανεπιστήμιο. Αν, από την άλλη, το Πανεπιστήμιο ανήκει στην πανεπιστημιακή κοινότητα, τότε ο κ. Φορτσάκης πρέπει να παραιτηθεί αμέσως, διότι είναι πρύτανης με βάση έναν νόμο στον οποίο η συντριπτική πλειονότητα της πανεπιστημιακής κοινότητας έχει αντιταχθεί!\nΝα λοιπόν που τρία χρόνια μετά, καταλαβαίνουν όλοι γιατί η κυβέρνηση κατήργησε το πανεπιστημιακό άσυλο. Όχι για λόγους ασφαλείας, όχι για να ελεγχθούν οι παράνομες πράξεις. Το εμπόριο ναρκωτικών δίνει και παίρνει στο κέντρο της πόλης, εκεί που κανένα άσυλο δεν υπάρχει. Ξαναμπαίνει στα σχολεία, επειδή η κυβέρνηση απέλυσε τους σχολικούς φύλακες. Αν η κυβέρνηση ήθελε φύλαξη στα πανεπιστήμια θα μπορούσε να μην απολύει διοικητικούς, να προσλαμβάνει υπαλλήλους φύλαξης και όχι να δίνει τη φύλαξη με πανάκριβη εργολαβία -35% πιο δαπανηρή από το κόστος των υπαλλήλων- σε φουσκωτούς σεκιουριτάδες με στολές και αλεξίσφαιρα που σε κοιτάνε σαν επίδοξο κλέφτη σε πολυκατάστασημα ή σαν τρομοκράτη. Το άσυλο δεν καταργήθηκε “για να μην κάνουν κουμάντο στο Πανεπιστήμιο οι μειοψηφίες”, όπως μας έλεγαν, ενώ σήμερα κάνει κουμάντο ένας άνθρωπος μόνος του. Όχι, ο στόχος δεν ήταν η ασφάλεια του Πανεπιστημίου. Ο στόχος ήταν η ασφάλεια του συστήματος. Ο στόχος ήταν να δείχνουμε ταυτότητα για να μπούμε στο Πανεπιστήμιο. Για να μείνει η κοινωνία έξω από το Πανεπιστήμιο και το Πανεπιστήμιο μακρυά από την κοινωνία.\nΟ κ. Φορτσάκης αυτές τις μέρες παίρνει εκδίκηση από την ίδια την ιστορία του Πανεπιστήμιου. Του θεσμού που δημιουργήθηκε μέσα από τη σύγκρουση με τις εξουσίες, την πολιτική, τη θρησκευτική, τα κατεστημένα της οικονομίας και της γνώσης, με όσους διαχειρίζονταν τον φόβο των ανθρώπων. Είναι η εικόνα όλων αυτών που έρχονται από πίσω του και προσπαθούν να ξεριζώσουν τη δημοκρατική και κοινωνικά ευαίσθητη παγκόσμια παράδοση του Πανεπιστημίου. Αυτών που θέλουν να καίγεται έξω η κοινωνία και εμείς μέσα στα ιδρύματα να κυνηγάμε πεταλούδες. Που θέλουν ένα Πανεπιστήμιο-φροντιστήριο, ένα σκέτο εκπαιδευτήριο. “Το Πανεπιστήμιο είναι για να γίνονται τα μαθήματα και η έρευνα, τίποτε άλλο” μας είπε ο μικροαστός μας πρύτανης. Ποιο Πανεπιστήμιο ονειρεύεται, αλήθεια; Ένα Πανεπιστήμιο στο οποίο δεν έχουν θέση οι συζητήσεις, οι εκδηλώσεις, οι πολιτικές και πολιτιστικές δραστηριότητες; Που το έχει δει αυτό; Έχει σπουδάσει ο ίδιος σε κάποιο τέτοιο Πανεπιστήμιο; Γιατί ξέρουμε πολύ καλά, πως οι καθηγητές μας σπούδασαν σε Πανεπιστήμια που δεν μάθαιναν στους ανθρώπους πως να είναι απλώς εξειδικευμένοι εργαζόμενοι. Σπούδασαν σε Πανεπιστήμια όπου υπήρχαν συλλογικότητες, όπου οι άνθρωποι συζητούσαν και δρούσαν. Ξέρουμε πως μερικά από τα μεγαλύτερα Πανεπιστήμια του κόσμου φέρουν περήφανα στην ιστορία τους πολύ μεγάλες εξεγέρσεις που συνέβησαν στο εσωτερικό τους και τα έδεσαν με όσα γίνονταν έξω από τους τοίχους τους. Ξέρουμε πως αν τα Πανεπιστήμια είναι “μόνο για διδασκαλία και έρευνα”, δηλαδή αν είναι μόνο για όσα προβλέπει ο φετφάς και του πρωτόκολλο του υπουργείου, αν δεν χωράνε καθόλου την αυτενέργεια και την πρωτοβουλία των ανθρώπων, αν δεν χωράει την κριτική σκέψη και δράση, αν δεν χωράει την πρακτική συμμετοχή στα όσα συμβαίνουν στην κοινωνία, τότε ο κ. Φορτσάκης μόλις πέταξε έξω από τη λίστα των Πανεπιστημίων τη Σορβόνη, το Μπέρκλευ, το Πολυτεχνείο της Αθήνας και μερικές εκατοντάδες ακόμη. Και ασφαλώς, θα τρομάξουμε αν σκεφτούμε πως θα ήταν η ιστορία, πως θα ήταν σήμερα οι κοινωνίες των ανθρώπων, αν είχαν ευθυγραμμιστεί με τις επιταγές των Μικροαστών γονυκλινούντων θαυμαστών της κάθε εξουσίας, της κάθε εποχής.\nΚαι για να το τελειώνουμε. Το ερώτημα “σε ποιον ανήκει το πανεπιστήμιο;” είναι απλώς λάθος. Γιατί το πανεπιστήμιο δεν είναι ούτε υποστατικό ούτε υποζύγιο για να ανήκει. Είναι κτήμα, αλλά είναι κτήμα δημόσιο. Είναι “ένα από τα πλέον αναπαλοτριώτα του έθνους κτήματα”, όπως μας έλεγε ο Αδαμάντιος Κοραής για τη γλώσσα. Ο ίδιος Κοραής που αφορίστηκε από την Εκκλησία επειδή δίδασκε διάφορα ανατρεπτικά που διασάλευαν την τάξη της εποχής του. Γιατί δεν έμενε απλώς στην διδασκαλία και την έρευνα των παραδεδεγμένων. Κι εμείς δεν θα αφήσουμε κανέναν να μας πάει εκεί πίσω. Δεν φοβόμαστε από τις κραυγές του πληγωμένου τέρατος, ξέρουμε πως είναι ετοιμοθάνατο, για αυτό ουρλιάζει, για αυτό μας φοβερίζει αυτό το ανόσιο κι αποκρουστικό σύστημα που φεύγει από τα πράγματα, που νιώθει πως χάνει το πιο ζωτικό του στοιχείο, αυτό για το οποίο πάλεψε όλη του τη μικροαστική ζωή: τον έλεγχο. Ε, αυτά λοιπόν τελείωσαν. Συγχαρητήρια. Καταφέρατε να γίνουν όλα ανεξέλεγκτα.\nΜαξίμ Γκόρκι, Οι Μικροαστοί, Κοροντζή, Αθήνα, 1980, σελ. 50.\nΑναρτήθηκε από tetrakopos στις 17:57


HPV: Επηρεάζει τη γονιμότητα η μόλυνση από τον ιό; - Iatronea.grIatronea.gr\nIatronea.gr | HPV: Επηρεάζει τη γονιμότητα η μόλυνση από τον ιό; - Iatronea.gr\n«Ο HPV είναι ένας από τους συνηθέστερους σεξουαλικά μεταδιδόμενους ιούς παγκοσμίως, χωρίς αυτό να σημαίνει ότι είναι ο μοναδικός τρόπος εξάπλωσής του. Μερικές δεκαετίες πριν, θεωρείτο ότι είναι ένας μόνο τύπος, που προκαλεί κονδυλώματα σε διαφορετικές περιοχές του σώματος. Με την έλευση της τεχνολογίας του ανασυνδυασμένου DNA, ωστόσο, ανακαλύφθηκε ότι υπάρχουν πολλοί διαφορετικοί τύποι HPV», μας εξηγεί ο γυναικολόγος Δρ Κυριάκος Τίγκας και προσθέτει: «Μέχρι σήμερα έχουν καταγραφεί περισσότεροι από 200 διαφορετικοί τύποι ιών HPV. Εξ αυτών άλλοι είναι χαμηλού και άλλοι υψηλού κινδύνου για εμφάνιση επιπλοκών και για ογκογένεση. Οι πλέον επικίνδυνοι είναι οι HPV 16 και HPV 18, αφού αποτελούν την κύρια αιτία καρκίνου του τραχήλου της μήτρας. Εκτός, όμως, από τον ρόλο του στην ανάπτυξη καρκίνου, η λοίμωξη από τον συγκεκριμένο ιό μπορεί να έχει αντίκτυπο και στην ανθρώπινη αναπαραγωγική υγεία. Ολοένα και περισσότερες μελέτες δείχνουν ότι ιοί HPV μπορούν να επηρεάσουν τη γονιμότητα και να μεταβάλουν την αποτελεσματικότητα των τεχνολογιών υποβοηθούμενης αναπαραγωγής».


πρόγνωση καιρού από το weather.gr NETWORK: "Έκλεψε" το ελικόπτερο αξίας 2,5 εκατ. ευρώ του Εμφιετζόγλου επειδή του χρωστούσε δεδολευμένα 20.000 ευρώ!\n"Έκλεψε" το ελικόπτερο αξίας 2,5 εκατ. ευρώ του Εμφιετζόγλου επειδή του χρωστούσε δεδολευμένα 20.000 ευρώ!\nΣτην Ελλάδα της κρίσης συνέβη και αυτό. Εργαζόμενος στην εταιρεία «Μηχανική» του κ. Πρόδρομου Εμφιετζόγλου έφτασε στο σημείο, προκειμένου να πάρει τα χρωστούμενα από τον εργοδότη του, να υπεξαιρέσει το υπερσύγχρονο ελικόπτερο του ιδιοκτήτη, αξίας 3,5 εκατ. ευρώ.\nΗ ιστορία είναι πρωτοφανής και δεν έχει προηγούμενο...\nO κ. Στέλιος Γεωργίου είναι μηχανικός ελικοπτέρων. Τα τελευταία 20 χρόνια εργαζόταν στον γνωστό κατασκευαστικό όμιλο του Βορειοελλαδίτη επιχειρηματία, τον οποίο ίδρυσε το 1974. Ολα αυτά τα χρόνια, όπως λέγεται στην αγορά, οι αποδοχές του ως μηχανικού των ελικοπτέρων της εταιρείας ήταν κάτι παραπάνω από ικανοποιητικές. Επρόκειτο για ένα καλοπληρωμένο στέλεχος επιχείρησης και γι’ αυτόν τον λόγο άλλωστε ποτέ δεν μετακινήθηκε σε άλλη εταιρεία. Ωστόσο τα τελευταία χρόνια εξαιτίας της κρίσης αλλά και των οφειλών του Ελληνικού Δημοσίου, ύψους 250 εκατ. ευρώ, η Μηχανική βρέθηκε σε αδυναμία πληρωμής μισθών και άλλων οφειλών. Ετσι λοιπόν σιγά-σιγά, μεταξύ άλλων, και ο κ. Γεωργίου σταμάτησε να πληρώνεται, με αποτέλεσμα το συνολικό χρέος της εταιρείας προς τον ίδιο να αγγίζει τα 80.000 ευρώ.\nΟ κ. Γεωργίου προσέφυγε στα δικαστήρια και αποφασίστηκε να του καταβληθούν άμεσα 60.000 ευρώ, με τη συμφωνία το υπόλοιπο ποσό των 20.000 να του καταβληθεί με την πώληση του ελικόπτερου που ούτως ή άλλως είχε ήδη προαποφασιστεί. Μάλιστα οι δύο πλευρές συμφώνησαν στο συμβόλαιο πώλησης του ελικοπτέρου να περιλαμβάνεται και ο όρος ότι από το ποσό που θα εισπράξει η Μηχανική τα 20.000 ευρώ θα δοθούν απευθείας από τον αγοραστή στον μηχανικό.\nΠρο ημερών, όμως, συνέβη το εξής εντυπωσιακό: με δεδομένο ότι υπάρχει μια μικρή καθυστέρηση στην πώληση του ελικοπτέρου, ο κ. Γεωργίου πήγε με μια νταλίκα στον χώρο στάθμευσής του, το σήκωσε με γερανό και εξαφανίστηκε προς άγνωστη κατεύθυνση. Εξαφάνισε δηλαδή ένα ολόκληρο ελικόπτερο αξίας 3,5 εκατ. ευρώ σε μια (όπως εκτιμάται) αποθήκη μακριά από τα αδιάκριτα βλέμματα, με αποτέλεσμα ο ιδιοκτήτης του να μην ξέρει πού βρίσκεται.\nΠηγές της αεροπορικής αγοράς αναφέρουν ότι η Μηχανική έχει βρει αγοραστή για το ελικόπτερο και η συναλλαγή πρόκειται να πραγματοποιηθεί σε λίγες εβδομάδες αντί του ποσού των 2,5 εκατ. ευρώ. Οι ίδιες πηγές, που γνωρίζουν τις σχέσεις μεταξύ του κ. Εμφιετζόγλου και του κ. Γεωργίου, αναφέρουν ότι «η ενέργεια αυτή από την πλευρά του μηχανικού ήταν ηθικά ακραία, καθώς ο Πρόδρομος τον είχε σαν παιδί του και όλα αυτά τα χρόνια ήταν ένα από τα πιο καλοπληρωμένα στελέχη της Μηχανικής».\nΤο ελικοδρόμιο στα Ανάβρυτα\nΤα χρυσά χρόνια\nΤο μεγάλο άλμα ο κ. Εμφιετζόγλου το έκανε αρχές της δεκαετίας του ’80, όταν ανέλαβε τα χωματουργικά έργα στο αεροδρόμιο των Σπάτων. Στην πιάτσα πάντως λένε ότι οι εργολάβοι της εποχής είχαν «στήσει» τον διαγωνισμό.\nΕπειδή η δουλειά ήταν μεγάλη, συνεννοήθηκαν να δώσουν συγκεκριμένου ύψους προσφορές, ώστε να πάρει ένας το έργο και μετά να μοιραστεί αναλογικά μεταξύ όλων. Για να βεβαιωθούν ότι οι προσφορές θα είναι στο ύψος που είχαν συμφωνήσει, ο παλαιότερος και πιο σεβάσμιος κατασκευαστής ήταν έξω από την πόρτα του γραφείου όπου βρισκόταν η επιτροπή στην οποία κατέθεταν τις προσφορές.\nΟ κάθε εργολάβος έδειχνε την προσφορά του και του επέτρεπαν την είσοδο. Αγνωστο πώς τα κατάφερε, αλλά φημολογείται ότι ο κ. Εμφιετζόγλου πέρασε μια άλλη προσφορά από αυτή που επέδειξε στον «ελεγκτή», λίγο χαμηλότερη από αυτήν που είχαν συμφωνήσει ότι θα έδινε η μειοδότρια εταιρεία.\nΟταν βγήκαν τα αποτελέσματα οι άλλοι εργολάβοι έπαθαν σοκ, με την πορεία ανόδου της Μηχανικής να έχει μόλις ξεκινήσει.\nΠρόβλημα ρευστότητας στη «Μηχανική»\nΣήμερα η εταιρεία του κ. Εμφιετζόγλου αντιμετωπίζει σημαντικά προβλήματα ρευστότητας εξαιτίας κυρίως της κρίσης.\nΔημόσιο και ιδιώτες τής οφείλουν 250 εκατ. ευρώ, ενώ πολλά δημόσια και ιδιωτικά έργα έχουν αναβληθεί ή ακόμα και ακυρωθεί. Ακόμα και η κατοικία και το μουσείο που ο ίδιος έχτισε στα Ανάβρυτα, σε ένα οικόπεδο 60 στρεμμάτων, παραλίγο να βγουν δύο φορές σε πλειστηριασμό.\nΤα προβλήματα που αντιμετωπίζει η Μηχανική δεν είναι άγνωστα στην αγορά και ο ίδιος ο βασικός μέτοχός της τα επισημαίνει σε κάθε ευκαιρία. Το καλοκαίρι του 2011 στη γενική συνέλευση της εταιρείας μιλώντας προς τους μετόχους δεν έκρυψε την οργή του λέγοντας πως «ο μεγαλύτερος τζαμπατζής σε αυτή τη χώρα είναι το ίδιο το Δημόσιο».\nΗ εταιρεία κάνει προσπάθειες να σταθεί όρθια και τα έχει καταφέρει παρά τα 150 εκατ. ευρώ που οφείλει στις τράπεζες. Προ μηνών πούλησε ένα μεγάλο συγκρότημα γραφείων και διαμερισμάτων στη Μόσχα αντί του ποσού των 26 εκατ. ευρώ, ενώ σχεδόν σε όλους τους προμηθευτές και υπεργολάβους έχει κάνει ένα κούρεμα της τάξης του 50%-70% στις συνολικές υποχρεώσεις της.\nΕτικέτες Έκλεψε, Ελικόπτερο, Ελλάδα, Εμφιετζόγλου\nΑναρτήθηκε από Sam στις 4:43 μ.μ.


Σκηνοθέτες που μίσησαν τις ταινίες τους – Newsbeast\nΜπορεί να αφιερώνουν πολλούς μήνες, ακόμη και χρόνια, για να συγκεντρώσουν τα πλάνα που χρειάζονται για την ταινία που έχουν «σκηνοθετήσει» ήδη μέσα στο μυαλό τους.\nΣτη συνέχεια περνούν ατελείωτες ώρες στο μοντάζ, κόβοντας, «ράβοντας», διορθώνοντας και επεξεργάζοντας το υλικό που έχουν στη διάθεσή τους, προκειμένου να καταλήξουν στο τελικό τους «προϊόν».\nΚαι μετά από όλον αυτόν τον κόπο και την προσπάθεια να καταλάβουν ότι… δεν τους αρέσει καθόλου… για την ακρίβεια, μισούν το ίδιο τους το δημιούργημα!\nΔείτε παρακάτω επτά σκηνοθέτες που αποκήρυξαν τις ταινίες που οι ίδιοι γύρισαν, όπως παρουσιάστηκαν στην ιστοσελίδα Mental Floss.\n1. Tony Kaye - American History X\nΟ βρετανός σκηνοθέτης Tony Kaye έχει τη φήμη του τελειομανή στη βιομηχανία του κινηματογράφου.\nΕνώ λοιπόν οι παραγωγοί της ταινίας από τη New Line Cinema ήταν ευχαριστημένοι με την πρώτη «εκδοχή» της διάσημης ταινίας «American History X», ο Kaye δεν ήταν ικανοποιημένος και ήθελε να κάνει κάτι ακόμη για να τη βελτιώσει.\nΗ εταιρεία έδωσε 8 εβδομάδες προθεσμία ακόμη στον σκηνοθέτη για να παραδώσει την ταινία, χρονικό διάστημα κατά το οποίο ο ίδιος αποφάσισε να μειώσει τη διάρκειά της σε 87 λεπτά.\nΤο στούντιο όμως αποφάσισε να διανείμει μια πιο μεγάλη εκδοχή, διάρκειας 119 λεπτών, με τη βοήθεια του πρωταγωνιστή της Edward Norton.\nΕξοργισμένος με τις αλλαγές ο Kaye αποκήρυξε την ταινία και επιτέθηκε δημοσίως στους παραγωγούς, προσπαθώντας μάλιστα να βγάλει το όνομά του από τη δημιουργική ομάδα, ζητώντας από την Ένωση Σκηνοθετών της Αμερικής να χρησιμοποιηθεί αντί για το όνομά του το ψευδώνυμο Alan Smithee ή Humpty Dumpty.\nΠαρότι κέρδισε τέσσερα βραβεία Όσκαρ και θεωρείται μία από τις καλύτερες δουλειές του, ο Γούντι Άλεν έχει πολύ διαφορετική άποψη για τη ρομαντική κομεντί «Annie Hall» και θεωρεί πως ήταν μια «μεγάλη απογοήτευση».\n«Υποτίθεται ότι η ταινία έπρεπε να δείχνει τι συμβαίνει μέσα στο μυαλό ενός άντρα, όμως ήταν εντελώς ασυνάρτητη. Κανείς δεν κατάλαβε τι συνέβαινε και όλοι ενδιαφέρονταν για τη σχέση ανάμεσα στους δύο πρωταγωνιστές. Εγώ δεν ήθελα να δείξω κάτι τέτοιο» φέρεται να έχει πει ο ίδιος.\n3. Joel Schumacher - Batman & Robin\nΟ σκηνοθέτης Joel Schumacher είχε ως γενικό κανόνα στην καριέρα του να μη δεχτεί να σκηνοθετήσει το sequel μιας ταινίας του, η οποία θα γνώριζε μεγάλη επιτυχία.\nΒέβαια, ο ίδιος «έσπασε» τον κανόνα του το 1997 για να σκηνοθετήσει την ταινία «Batman & Robin».\n«Ήξερα από πάντα ότι αν σταθείς μια φορά τυχερός, πρέπει στη συνέχεια να απομακρυνθείς» δήλωσε αργότερα ο ίδιος.\nΤο τελικό αποτέλεσμα θεωρείται μία από τις χειρότερες ταινίες που έχουν γυριστεί ποτέ, με τον Schumacher να απολογείται δημοσίως για το… δημιούργημά του.\n4. Alfred Hitchcock - Rope\nΠαρά την εμπορική επιτυχία της ταινίας του και τις κριτικές που απέσπασε ο Χίτσκοκ αγόρασε τα δικαιώματα της ταινίας του, ελπίζοντας ότι δε θα δει ποτέ ξανά κανένα πλάνο από αυτή και δε θα ακούσει ποτέ ξανά κάτι γι’ αυτήν.\nΌταν πέθανε το 1980, η ταινία «Rope» ανέβηκε στις κινηματογραφικές αίθουσες.\n5. Stanley Kubrick - Fear and Desire\nΟ Stanley Kubrick θεωρείται ένας από τους καλύτερους κινηματογραφιστές στην ιστορία του κινηματογράφου.\nΟ ίδιος όμως μάλλον δεν είναι και ιδιαίτερος θαυμαστής του… ξεκινήματός του, με την ταινία Fear and Desire το 1953.\nΠιστεύει ότι είναι πολύ «ερασιτεχνική, άξεστη και ανάρμοστη».\nΈφτασε στο σημείο να αγοράσει όλα τα πρωτότυπα αρνητικά και αντίγραφα, για να διασφαλίσει ότι δεν πρόκειται ποτέ ξανά να βγει στη δημοσιότητα.\nΥπήρχε μόνο ένα νόμιμο αντίγραφο της συγκεκριμένης ταινίας στο αρχείο του George Eastman House (Kodak), το οποίο μετά από ειδική επεξεργασία διανεμήθηκε το 2012.\n6. Steven Soderbergh - The Underneath\nΜετά από την επιτυχία της ταινίας «Sex, Lies and Videotape» ο σκηνοθέτης Steven Soderbergh γύρισε την ταινία «The Underneath», με πρωταγωνιστή τον Peter Gallagher.\nΗ ταινία πήρε μέτριες κριτικές, με τον Soderbergh να την αποκαλεί «χαοτική», «χάλια από την αρχή» και «εντελώς βαρετή».\n7. Michael Bay - Transformers: Revenge of the Fallen\nΠαρά την εμπορική της επιτυχία, μία από τις χειρότερες ταινίες που έχει κάνει ποτέ ο σκηνοθέτης Michael Bay είναι αυτή με τίτλο «Transformers: Revenge of the Fallen», κι αυτό κυρίως λόγω της έλλειψης… σεναρίου.\nΗ ταινία γυρίστηκε το 2007-2008 κατά τη διάρκεια των απεργιών της Ένωσης Σεναριογράφων της Αμερικής, με αποτέλεσμα ο Bay να έχει ελάχιστες σελίδες για να «χτίσει» την ταινία του γύρω από αυτές.\nΟ ίδιος την αποκαλεί «αηδία».\nΣΧΕΤΙΚΑ TAGSκινηματογραφοΣ σινεμα σκηνοθεσια σκηνοθετεΣ ταινιεΣ\nΠαρασκευη, 25 Απριλιου 2014, 16:39\nΑυτός ο Woodie Alen πρέπει να τις μισεί όλες γιατί είναι όλες γτπ !


Η Πόλις εάλω, ημέρα Αιώνιας Μνήμης\nΤελευταία ενημέρωση: 2018-06-04, 12:08:38\nΤρίτη ήταν και τότε η αποφράδα εκείνη μέρα στις 29 του Μάη του 1453, όταν έπεσαν τα τείχη και μαζί με αυτά και η επτάλοφος της Προποντίδας και του Βοσπόρου. Ο τελευταίος Βασιλιάς του Βυζαντίου Κωνσταντίνος ΙΑ! ο Παλαιολόγος δεν μπόρεσε να κρατήσει την ορμή των βαρβάρων. Η κερκόπορτα άνοιξε ύστερα από στενή πολιορκία έξι μηνών και τα αφηνιασμένα βαρβαρικά στίφη σαν σίφωνας όρμισαν στη βασιλίδα των πόλεων και την κατέστρεφαν κυριολεκτικά. Λεηλασίες, σφαγές, αρπαγές, φόνοι και καταστροφές επακολούθησαν.\nΟ πορθητής Μωάμεθ ο Β! καβάλα στο άλογο του μπαίνει περήφανος στην πόλη και βεβηλώνει με την παρουσία του την Αγία Σοφία, το κόσμημα της Χριστιανοσύνης. Ο Κωνσταντίνος ΙΑ! ο Παλαιολόγος επισφράγισε πέφτοντας πολεμώντας σαν απλός στρατιώτης, σε ηλικία 49 ετών, στο πεδίο της τιμής, το τέλος της πολύχρονης Βυζαντινής αυτοκρατορίας. Ο δικέφαλος αετός, το έμβλημα του Βυζαντίου, δίπλωσε τα φτερά του και έπεσε στη γη. Η βασιλίδα των πόλεων, η θρυλική πόλη, γονάτισε μπροστά στη βαρβαρότητα. «Η πόλις εάλω» όπως ανέφεραν οι χρονογράφοι της εποχής εκείνης. Το πάρσιμο της πόλης ήταν ένα από τα σημαντικότερα γεγονότα, που επηρέασαν πάρα πολύ τον Ελληνισμό και άλλαξαν την πορεία της ιστορίας σε ολόκληρο το κόσμο. Βαθιά πολύ βαθιά ήταν τα αίτια που συντελέσαν στη πτώση του Βυζαντίου.\nΗ κατάληψη από τους Τούρκους των Μικρασιατικών εδαφών, που προηγήθηκε, στέρησαν το Βυζάντιο από τη στρατολογία νέων και από την είσπραξη κρατικών εσόδων. Η πολυτέλεια, η χλιδή και η ακόλαστη ζωή πολλών Βυζαντινών αυτοκρατόρων αποδυνάμωσαν το θρόνο. Οι Θρησκευτικές έριδες και η ανικανότητα, των διοικούντων να αντιληφθούν τον μεγάλο κίνδυνο που τους περιέβαλε από τις κατακτητικές βλέψεις των Τούρκων και η αδιαφορία των Χριστιανικών κρατών και ιδίως του Πάπα να υπερασπίσουν τη Χριστιανοσύνη, επιδείνωσαν την κατάσταση. Το πρώτο σοβαρό κτύπημα, όπως γράφει ο Άγγλος βυζαντινολόγος Στήβιν Ράνσιμαν, επέφερε η Φραγκοκρατία που πραγματοποιήθηκε το 1204 με την κατάληψη της πόλης από τους Σταυροφόρους. «Η δυνατότητα κατακτήσεως υπό των Οθωμανών της Κωνσταντινουπόλεως -γράφει- οφείλεται στο έγκλημα των σταυροφόρων το 1204. Αυτό είχε σαν συνέπεια να επέλθει ο διαμελισμός και η ταπείνωση του Βυζαντίου, που εμπόδισαν τον Αυτοκράτορα να ανασυντάξει τις δυνάμεις της και να παγιώσει μια ισορροπία δύναμης σε σχέση με το Οθωμανικό κράτος που αναγεννιόταν». Ο πρώτος κρίκος της αλυσίδας μιας υπερχιλιετούς ενδόξου ιστορίας θραύτηκε τότε για πρώτη φορά και αυτό υπήρξε ένα από τα βασικότερα αίτια να σπάσει και πάλι η κρίκωση της ιστορικής αλυσίδας και να πέσει η πόλις στα χέρια των Αγαρηνών.\nΗ καταραμένη εκείνη Τρίτη στις 29 του Μάη, παρέμεινε από τότε σαν ένα καυτερό ορόσημο στην ιστορία του Γένους. Στη Βασιλίδα των πόλεων, το λίκνο του πολιτισμού, το κέντρο της ορθοδοξίας, δεν κυμάτιζε πλέον ο δικέφαλος αετός των Παλαιολόγων, έπεσε μαζί με τον ηρωικό πρωτομάρτυρα Βασιλιά, το σεπτό και γενναίο Κωνσταντίνο. Θα ηχούν πάντοτε, όσοι αιώνες και αν περάσουν τα λόγια του, που απευθυνόμενος στον αμυνόμενο λαό της πολιορκημένης πόλης είπε « Κύριοι, ένδοξοι ηγέτες του στρατού και εσείς φίλοι Χριστιανοί σύμμαχοι. Τώρα βλέπουμε την ώρα της μάχης να πλησιάζει. Πάντα πολεμήσαμε με δόξα εναντίων των εχθρών του Χριστιανισμού. Τώρα η υπεράσπιση της πατρίδος σας και της πόλης που είναι γνωστή σε όλον τον κόσμο και την οποία οι άπιστοι κι’ οι εχθροί Τα τείχη μας έχουν καμφθεί από τα σφυροκοπήματα του εχθρού.\nΑδελφοί, γνωρίζετε άριστα ότι για τέσσερις λόγους οφείλουμε να συμφωνήσουμε άπαντες, ότι θα προτιμήσομε τον θάνατο από τη ζωή. Πρώτα υπέρ πίστεως και ευσεβείας μας, δεύτερον υπέρ πατρίδος και τρίτον υπέρ Βασιλέως ως Χριστού του Κυρίου και τέταρτον υπέρ συγγενών και φίλων. Λοιπόν αδελφοί μου γι’ αυτούς τους τέσσερις λόγους οφείλουμε να αγωνισθούμε μέχρις εσχάτων. Φτερούγιζαν ακόμα και μεταλαμπαδεύονταν από στόμα σε στόμα, οι γεμάτες κλέους, τιμής και δόξας λέξεις που είπε με τα δικά του λόγια, το νεότερο μολών λαβέ των Ελλήνων, σαν απάντηση στov Mωάμεθ, όταν του ζήτησε να τον παραδώσει την Πόλη και να φύγει με τα υπάρχοντά του στην Πελοπόννησο. «Το δε την πάλιν σοι δούναι ούτ’ εμόν εστί, ούτ’ άλλου τινός των εν αυτή οικούντων, πάντες γάρ κοινή γνώμη αυτοπροαιρέτως αποθανούμεν μη φειδόμενοι της ζωής ημών». Η τελευταία λειτουργία στην Αγία Σοφία έγινε την Κυριακή στις 27 Μαΐου του 1453. Οι ιστορικοί μας λένε ότι τις δεήσεις των ιερέων κάλυπταν τα κλάματα των παιδιών, οι κλαυθμοί των γυναικών και οι γογγυσμοί των γερόντων.\nΟ έμπιστος φίλος του αυτοκράτορα και ιδιαίτερος γραμματέας του Γεώργιος Φραντζής μας εξιστορεί τι συνέβησαν λίγες ώρες πριν από την άλωση. Ο αυτοκράτορας -μας λέγει- διέταξε να πάρουν στα χέρια οι αρχιερείς, οι ιερείς και οι μοναχοί τις άγιες εικόνες και τα λάβαρα και να κάνουν λιτανεία γύρω από τα τείχη της πόλης μαζί με το λαό ψάλλοντας το Κύριε Ελέησον. Επικαλέστηκαν με θρήνους και κοπετούς τη βοήθεια της θεομήτορος για τη σωτηρία της πόλης. Ήταν όμως θέλημα Θεού η πόλη να τουρκέψει. Αυτό το φανέρωσε ο Άγγελος, όπως λέει και το ποιηματάκι. Παύσατε το χειρουβικό και σεις κεριά σβηστείτε, γιατί είναι θέλημα θεού η πόλη να τουρκέψει. Το Βυζάντιο που δεν έμεινε ανέπαφο αμαρτιών στο παρελθόν έπεσε. Η κερκόπορτα άνοιξε και τα βάρβαρα στίφη εισόρμησαν στην πόλη. Το γένος υποδουλώθηκε και έπεσε σε μια μακρόχρονη αιματόβρεκτη κατοχή. Η μεγάλη ιδέα που πέθανε στη πολιτική κονίστρα, παρέμεινε ολοζώντανη στη Ρωμαίικη καρδιά. Αν ήταν θέλημα θεού η πόλη να τουρκέψει, ήταν και θέλημα θεού -πίστευε- και πιστεύει να αναστηθεί ο μαρμαρωμένος βασιλιάς και να μεγαλουργήσει και πάλι το Βυζάντιο.\nΟ Ελληνικός λαός ποτέ δεν μπόρεσε να πιστέψει ότι ο θρύλος του μαρμαρωμένου βασιλιά δεν θα γίνει πραγματικότητα. Πολλά δημοτικά τραγούδια γράφηκαν και τραγουδήθηκαν καιρούς και χρόνια γύρω από το πέσιμο της Βασιλεύουσας. Τον μεγάλο πόνο που ένοιωσε, μας τον μαρτυρεί το παρακάτω μοιρολόγι: Εσείς Βουνά θρηνήσετε και πέτρες ραγισθείτε/ Και ποταμοί φυράσετε και βρύσες ξεραθείτε/Γιατί εχάθη το κλειδί όλης της Οικουμένης./ Το μάτι της Ανατολής και της Χριστιανοσύνης./ Και συ σελήνη τ’ ουρανού τη γη μη την φωτίσεις./ Και σεις νερά τρεχούμενα, σταθείτε μην κινήστε./ Και θάλασσα βρυχήσθητε τη συμφορά της πόλης. Το πιο γνωστό με τους βαθύτερους συγκινησιακούς κραδασμούς, αλλά και με την ποθούμενη διαβεβαίωση ότι η λευτεριά θα ξαναγυρίσει και ξανά θα αναστηθεί στην πανάρχαια κοιτίδα της είναι αυτό που τραγουδήθηκε επί αιώνες στο σκλαβωμένο γένος γιατί έδινε τροφή στα όνειρα και ελπίδα στους εθνικούς του λογισμούς: Σήμαιν’ ο ουραν6ς, σημαίν’ η γη, σημαίνουν επουράνια./ Σημαίνει κι Αγια-Σοφιά το μέγα Μοναστήρι,/ Με τετρακόσια σήμαντρα κι’ εξήντα δυο καμπάνες,/ Κάθε καμπάνα και παπάς κάθε παπάς και διάκος. Και παρακάτω σε κάποια στροφή του, βλέποντας την Παναγία να κλαίει απαρηγόρητα για το κατάντημα της Χριστιανοσύνης, έρχεται η καταπονημένη φωνή του καταδυναστευμένου Ραγιά να την παρηγορήσει: Σώπανε κυρά Δέσποινα και μη πολυδακρύζεις,/ Πάλι με χρόνους και καιρούς, πάλι δικά μας θα ’ναι.